open-index/open-wikipedia-markdown huggingface dataset:
ക്രിസ്റ്റിൻ ബോണെവി

**ക്രിസ്റ്റിൻ എലിസബത്ത് ഹ്യൂച്ച് ബോണേവി** (ജീവിതകാലം: 8 ഒക്ടോബർ 1872 - 30 ഓഗസ്റ്റ് 1948) ഒരു നോർവീജിയൻ ജീവശാസ്ത്രജ്ഞയും നോർവേയിലെ ആദ്യത്തെ വനിതാ പ്രൊഫസറുമായിരുന്നു. സൈറ്റോളജി, ജനിതകശാസ്ത്രം, ഭ്രൂണശാസ്ത്രം എന്നിവയായിരുന്നു അവരുടെ ഗവേഷണ മേഖലകൾ.
## സ്വകാര്യ ജീവിതം
ജേക്കബ് ഓൾ ബോണെവി (1838–1904), ആൻ ജോഹാൻ ഡെയ് (1839–1876) എന്നിവരുടെ ഏഴു മക്കളിൽ അഞ്ചാമനായിരുന്നു ബോണെവി. രണ്ടാമത്തെ ഭാര്യ സൂസൻ ബ്രൈനിൽ (1848-1927) ജേക്കബ് ഓൾ ബോണേവിക്ക് എട്ടാമത്തെയും ഒമ്പതാമത്തെയും മക്കളുണ്ടായിരുന്നു. അവരുടെ കുടുംബം 1886-ൽ ട്രോണ്ട്ജെമിൽ നിന്ന് ക്രിസ്റ്റ്യാനിയയിലേക്ക് മാറി. 

ബോണേവി ഒരിക്കലും വിവാഹം കഴിച്ചിട്ടില്ല. അവരുടെ സഹോദരി ഹോണോറിയ, ജേക്കബിന്റെയും ആന്റെയും മൂത്തമകൻ, നോർവീജിയൻ ഭൗതികശാസ്ത്രജ്ഞനും കാലാവസ്ഥാ നിരീക്ഷകനുമായ വിൽഹെം ബെർക്നെസിനെ വിവാഹം കഴിച്ചു.
## കരിയർ
1892-ൽ ബോണെവി പരീക്ഷാ ആർട്ടിയം നേടുകയും 1892-ൽ സുവോളജി പഠിക്കാൻ തുടങ്ങുകയും ചെയ്തു. പിന്നീട് പഠനം ബയോളജിയിലേക്ക് മാറി. 1906 ൽ "അണ്ടർ‌സെഗൽസർ ഓവർ കിംസെല്ലെർ ഹോസ് എന്ററോക്സെനോസ് ഓസ്റ്റർഗ്രെനി" (എന്ററോക്സെനോസ് ഓസ്റ്റർഗ്രെനിയുടെ ബീജകോശങ്ങളെക്കുറിച്ചുള്ള പഠനങ്ങൾ) ഡോക്ടറൽ പ്രബന്ധം പൂർത്തിയാക്കി. 1898 മുതൽ 1899 വരെ സൂറിച്ചിലെ അർനോൾഡ് ലാങിനു കീഴിലും 1900 മുതൽ 1901 വരെ തിയോഡോർ ബോവേരിയുടെ കീഴിലും 1906 മുതൽ 1907 വരെ ന്യൂയോർക്കിലെ കൊളംബിയ യൂണിവേഴ്സിറ്റിയിൽ എഡ്മണ്ട് ബീച്ചർ വിൽസന്റെ കീഴിലും അവൾ പഠനം നടത്തി. 1900 ൽ ജോഹാൻ ഹോർട്ടിന് ശേഷം സൂട്ടോമിക് ലബോറട്ടറിയുടെ നേതൃസ്ഥാനത്തെത്തി. 1912 മുതൽ 1937 വരെ റോയൽ ഫ്രെഡറിക് സർവകലാശാലയിൽ പ്രൊഫസറായിരുന്നു. 1916 ൽ ഇൻസ്റ്റിറ്റ്യൂട്ട് ഓഫ് ഇൻഹെറിറ്റൻസ് റിസർച്ച് സ്ഥാപിച്ചു.

1911 ൽ നോർവീജിയൻ അക്കാദമി ഓഫ് സയൻസ് ആന്റ് ലെറ്റേഴ്സിന്റെ ആദ്യ വനിതാ അംഗമായി. പിന്നീട്, നോർവീജിയൻ അസോസിയേഷൻ ഫോർ ഫീമെയ്ൽ അക്കാദമിക്സ് സ്ഥാപിക്കുകയും 1922 മുതൽ 1925 വരെ നയിക്കുകയും ചെയ്തു. 1916 ൽ പെൺകുട്ടികൾക്കായി ഒരു പഠന കേന്ദ്രവും 1923 ൽ ഒരു വിദ്യാർത്ഥികൾക്കുള്ള വീടും സ്ഥാപിച്ചു. 1927 മുതൽ 1937 വരെ സർവകലാശാലയുടെ പ്രക്ഷേപണ സമിതിയിൽ അംഗമായിരുന്നു ബോണെവി. അവരുടെ വിദ്യാർത്ഥികളിൽ തോർദാർ ക്വെൽപ്രഡ്, തോർ ഹെയർഡാൽ എന്നിവരും ഉൾപ്പെടുന്നു.

1909 മുതൽ 1918 വരെ ലിബറൽ ലെഫ്റ്റ് പാർട്ടിയുടെ സെൻട്രൽ ബോർഡ് അംഗമായിരുന്നു ബോണെവി.   1908 മുതൽ 1919 വരെ ക്രിസ്റ്റ്യാനിയ സിറ്റി കൗൺസിൽ അംഗമായും 1915 ൽ നോർവേ പാർലമെന്റിന്റെ ഡെപ്യൂട്ടി പ്രതിനിധിയായും തിരഞ്ഞെടുക്കപ്പെട്ടു. ഗാംലെ അക്കർ നിയോജകമണ്ഡലത്തിൽ ഓട്ടോ ബഹർ ഹാൽവോർസന്റെ ഡെപ്യൂട്ടി ആയി 1916–1918 കാലഘട്ടത്തിൽ സേവനമനുഷ്ഠിച്ചു. 

1920 ൽ ബോണേവിക്ക് കിംഗ്സ് മെഡൽ ഓഫ് മെറിറ്റ്, 1946 ൽ ഓർഡർ ഓഫ് സെന്റ് ഒലവ്, ഒന്നാം ക്ലാസ്, 1945 ൽ "ഫ്രിഡ്ജോഫ് നാൻസന്റെ റിവാർഡ്" എന്നിവ ലഭിച്ചു. ഓസ്ലോ സർവകലാശാലയിലെ ബ്ലൈൻഡെർണിലെ ബയോളജി കെട്ടിടത്തിന് ക്രിസ്റ്റീൻ ബോണവീസ് ഹൗസ് എന്നാണ് പേര് നൽകിയിരിക്കുന്നത്. 

1922 നും 1933 നും ഇടയിൽ, ലീഗ് ഓഫ് നേഷൻസിന്റെ ബൗദ്ധിക സഹകരണ സമിതിയുടെ പ്രവർത്തനങ്ങളിൽ (ഹെൻ‌റി ബെർഗ്‌സൺ, ആൽബർട്ട് ഐൻ‌സ്റ്റൈൻ, മാരി ക്യൂറി എന്നിവരോടൊപ്പം) ബോണെവി സംഭാവന നൽകിയിരുന്നു. 

## അവലംബം

## കൂടുതൽ വായനയ്ക്ക്
* 
*

## പുറത്തേക്കുള്ള കണ്ണികൾ
*Family genealogy

വർഗ്ഗം:1872-ൽ ജനിച്ചവർ
വർഗ്ഗം:1948-ൽ മരിച്ചവർ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ
സാറാ ഹൈലാൻഡ്

**സാറാ ജെയ്ൻ ഹൈലാൻഡ്** (ജനനം: നവംബർ 24, 1990) ഒരു അമേരിക്കൻ നടിയും ഗായികയുമാണ്. മാൻഹട്ടനിൽ ജനിച്ച അവർ പ്രൊഫഷണൽ പെർഫോമിംഗ് ആർട്സ് സ്കൂളിൽ ചേരുകയും തുടർന്ന് *[[പ്രൈവറ്റ് പാർട്സ്]]* (1997), *ആനി* (1999), *[[ബ്ലൈൻഡ് ഡേറ്റ്]]* (2007) എന്നീ ചിത്രങ്ങളിൽ അപ്രധാന വേഷങ്ങൾ ചെയ്തു. എബിസിയുടെ *[[മോഡേൺ ഫാമിലി]]* എന്ന ഹാസ്യപരമ്പരയിൽ ഹേലി ഡൻ‌ഫി എന്ന കഥാപാത്രത്തെ അവതരിപ്പിച്ചതിലൂടെ പ്രശസ്തയായ ഹൈലാൻ‌ഡിന്, ഇതിന്റെപേരിൽ നിരൂപക പ്രശംസയും നിരവധി അംഗീകാരങ്ങളും നാമനിർദ്ദേശങ്ങളും ലഭിക്കുകയും ഒരു കോമഡി പരമ്പരയിലെ ഒരു തികഞ്ഞ മികച്ച പ്രകടനത്തിനുള്ള നാല് സ്‌ക്രീൻ ആക്ടേഴ്സ് ഗിൽഡ് അവാർഡ് മറ്റ് അഭിനേതാക്കളോടൊപ്പം പങ്കിട്ടതോടൊപ്പം ഒരു ഹാസ്യപരമ്പരയലെ മികച്ച സഹനടിക്കുള്ള ക്രിട്ടിക്സ് ചോയ്സ് ടെലിവിഷൻ അവാർഡ് നാമനിർദേശം ലഭിക്കുകയും ചെയ്തു.

ഗീക്ക് ചാർമിംഗ് (2011), സ്ട്രക്ക് ബൈ ലൈറ്റ്‌നിംഗ് (2012), സ്‌കറി മൂവി 5 (2013), വാമ്പയർ അക്കാദമി (2014), സീ യു ഇൻ വൽഹല്ല (2015), *XOXO* (2016), ഡേർട്ടി ഡാൻസിംഗ് (2017) തുടങ്ങിയ ചിത്രങ്ങളിലെ വേഷങ്ങളുടെ പേരിലും ഹൈലാൻഡ് അറിയപ്പെടുന്നു.

## ആദ്യകാലം
അഭിനേതാക്കളായ മെലിസ കനാഡേയുടെയും എഡ്വേർഡ് ജെയിംസ് ഹൈലാൻഡിന്റെയും മകളായി ന്യൂയോർക്കിലെ മാൻഹട്ടനിലാണ് ഹൈലൻഡ് ജനിച്ചത്. നടൻ ഇയാൻ ഹൈലാൻഡിന്റെ സഹോദരിയാണ് അവർ. മാൻഹട്ടനിലെ പ്രൊഫഷണൽ പെർഫോമിംഗ് ആർട്സ് സ്കൂളിൽ ഹൈലാന്റ് പഠനത്തിനു ചേർന്നു.

## ഔദ്യോഗികം
1997 ൽ പ്രൈവറ്റ് പാർട്സ് എന്ന സിനിമയിൽ ഹോവാർഡ് സ്റ്റെർണിന്റെ മകളായി അഭിനയിച്ചതുമുതൽ ഹൈലൻഡ് തുടർന്ന് അഭിനയിക്കുന്നു. 1999 ൽ ആനി എന്ന ടെലിവിഷൻ സിനിമയിലെ മോളി എന്ന കഥാപാത്രം, എൻ‌ബി‌സിയുടെ ലിപ്സ്റ്റിക്ക് ജംഗിളിലെ മാഡി ഹീലി പോലുള്ള വേഷങ്ങൾ അവർ അവതരിപ്പിച്ചിരുന്നു. നടി മോളി കൽവറിനൊപ്പം ഒലിവ് ഗാർഡന്റെ പരസ്യത്തിൽ പ്രത്യക്ഷപ്പെടുന്നതു കൂടാതെ, *ഗ്രേ ഗാർഡൻ* (2006) എന്ന മ്യൂസിക്കലിൽ യുവ ജാക്വലിൻ ബൊവിയറായി ബ്രോഡ്‌വേയിലും അവർ പ്രത്യക്ഷപ്പെട്ടു.

2009 മുതൽ, ഹൈലൻഡ് എബിസി ഹാസ്യപരമ്പരയായ മോഡേൺ ഫാമിലിയിൽ ഹാലെ ഡൻ‌ഫി എന്ന കഥാപാത്രത്തെ അവതരിപ്പിക്കുകയും, അതിനായി അവളും ഷോയിലെ മറ്റ് അഭിനേതാക്കളും 2011 മുതൽ 2014 വരെയുള്ള ഓരോ വർഷവും ഒരു കോമഡി പരമ്പരയിലെ മികച്ച പ്രകടനത്തിനുള്ള സ്‌ക്രീൻ ആക്ടേഴ്‌സ് ഗിൽഡ് അവാർഡ് നേടിയിട്ടുണ്ട്. I 2011 ൽ ഡിസ്നി ചാനൽ ഒറിജിനൽ സിനിമയായ *ഗീക്ക് ചാർമിംഗിൽ* ഹൈലൻഡ് അഭിനയിച്ചു.

## സ്വകാര്യജീവിതം
ഒരു കൊച്ചുകുട്ടിയായിരിക്കുമ്പോൾ ഹൈലാൻഡിന് വൃക്ക ഡിസ്പ്ലാസിയ ഉണ്ടെന്ന് കണ്ടെത്തുകയും 2012 ഏപ്രിലിൽ അവളുടെ പിതാവിൽ നിന്ന് വൃക്ക മാറ്റിവയ്ക്കാൻ ലഭിക്കുകയും ചെയ്തു. കുറച്ച് വർഷങ്ങൾക്ക് ശേഷം ആ വൃക്ക പരാജയപ്പെട്ടതോടെ 2017 സെപ്റ്റംബറിൽ രണ്ടാമത്തെ വൃക്ക മാറ്റിവയ്ക്കൽ ശസ്ത്രക്കിയ നടത്തുന്നതിനായി ഇളയ സഹോദരൻ ഇയാൻ വൃക്ക സംഭാവന ചെയ്തു. സംഭാവന ചെയ്ത വൃക്കയെ ശരീരം നിരസിക്കുന്നില്ലെന്ന് ഉറപ്പുവരുത്താൻ ഹൈലാന്റ് പതിവായി ആന്റി-റിജക്ഷൻ മരുന്നുകളും സ്റ്റിറോയിഡുകളും ഉപയോഗിക്കുകയും തന്മൂലം, ഭാരം, മസിലുകൾ എന്നിവ കാത്തുസൂക്ഷിക്കുവാൻ ഹൈലാൻഡിന് പ്രയാസമുണ്ട്; കൂടാതെ പലതവണ ശയ്യാവലംബിയുമാകേണ്ടതുണ്ട്.

തന്റെ കുടുംബത്തിന് ഒരു ഭാരമാണെന്ന് തോന്നിയതിനാൽ ആത്മഹത്യയെക്കുറിച്ച് ആലോചിച്ചിട്ടുണ്ടെന്നും പിതാവിന്റെ വൃക്ക ശരീരം നിരസിച്ചതിന്  സ്വയം കുറ്റപ്പെടുത്തിയതായും 2018 ഡിസംബറിൽ ഹൈലാൻഡ് ഒരു *സെൽഫ്* മാഗസിൻ ലേഖനത്തിൽ പറഞ്ഞു. ജനനം മുതൽ, അവളുടെ ആരോഗ്യം മെച്ചപ്പെടുത്തുന്നതിനായി നിരവധി വൃക്ക ശസ്ത്രക്രിയകളും എൻഡോമെട്രിയോസിസ് ചികിത്സിക്കുന്നതിനായി ലാപ്രോസ്കോപ്പിക് ശസ്ത്രക്രിയയും ഉൾപ്പെടെ 16 ശസ്ത്രക്രിയകൾ നടത്തിയിരുന്നു.

## അവലംബം
ജെയ്ൻ എലിയറ്റ്

**ജെയ്ൻ എലിയറ്റ്** (ജനനം: ജനുവരി 17, 1947) ജനറൽ ഹോസ്പിറ്റൽ എന്ന എബിസി പകൽസമയ സോപ്പ് ഓപ്പറയിലെ ട്രേസി ക്വാർട്ടർമെയ്ൻ എന്ന കഥാപാത്രത്തിലൂടെ പ്രശസ്തയായ ഒരു അമേരിക്കൻ നടിയാണ് .

## ജീവിതരേഖ
ന്യൂയോർക്ക് നഗരത്തിലാണ് എലിയറ്റ് ജനിച്ചത്. ലൂയിസ് റോജാസുമായി വിവാഹിതയായ അവർക്ക് അഡ്രിയാൻ ലൂക്കാസ് റോജാസ് എലിയറ്റ്, ഇസിയ മിഖായെൽ എലിയറ്റ്, ആനി റോസ് എലിയറ്റ് എന്നിങ്ങനെ മൂന്ന് കുട്ടികളുണ്ട്. 1965 ൽ *എ ഫ്ലേം ഇൻ ദ വിൻഡ്*  എന്ന പേരിലുള്ള പകൽ സമയ ഹ്രസ്വകാല എബിസി സോപ്പ് ഓപ്പറയിലൂടെയാണ് കലാരംഗത്തേയ്ക്ക്  അരങ്ങേറ്റം കുറിച്ചത്. പിന്നീട് *ദ മോഡ് സ്ക്വാഡ്, കൊജാക്ക്, ബർണാബി ജോൺസ്, പോലീസ് വുമൺ* തുടങ്ങി നിരവധി ടെലിവിഷൻ പരമ്പരകളിൽ അതിഥി താരമായി അഭിനയിച്ചിരുന്നു. എൽവിസ് പ്രെസ്ലി, മേരി ടൈലർ മൂർ എന്നിവർക്കൊപ്പം *ചേഞ്ച് ഓഫ് ഹാബിറ്റ്* (1969), *വൺ ഈസ് എ ലോൺലി നമ്പർ* (1972) എന്നീ ചിത്രങ്ങളിലും എലിയറ്റ് അഭിനയിച്ചു. 1977 ലെ ഹ്രസ്വകാല എൻ‌ബി‌സി പരമ്പരയായ *റോസെറ്റി ആന്റ് റയാനിൽ* ഒരു പ്രധാന കഥാപാത്രത്തെ ജെയ്ൻ എലിയറ്റ് അവതരിപ്പിച്ചിരുന്നു.

എബിസി പകൽസമയ സോപ്പ് ഓപ്പറയായിരുന്ന *ജനറൽ ഹോസ്പിറ്റലിലെ* ട്രേസി ക്വാർട്ടർമെയ്ൻ എന്ന കഥാപാത്രത്തിന്റെപേരിലാണ് ജെയ്ൻ എലിയറ്റ് എക്കാലവും അറിയപ്പെടുന്നത്. 1978 ൽ അരങ്ങേറ്റം കുറിച്ച എലിയറ്റ് ആരാധകരുടെ പ്രിയങ്കരിയായി. ഹൃദയാഘാതത്തെത്തുടർന്ന് പിതാവിന്റെ മരുന്ന് ട്രേസി തടഞ്ഞു ട്രേസി തടയുന്നതായ ഒരു എപ്പിസോഡിലാണ് ആദ്യ ഘട്ടത്തിൽ എടുത്തുകാണിക്കാവുന്ന അവരുടെ പ്രകടനമുള്ളത്. എലിയറ്റ് 1980 ൽ പരമ്പരയിൽനിന്നു പുറത്തുപോകുകയും 1981 ൽ ഒരു നാടക പരമ്പരയിലെ മികച്ച സഹനടിക്കുള്ള ഡേ ടൈം എമ്മി അവാർഡ് നേടുകയും ചെയ്തു. അതേ വർഷം തന്നെ പ്രൈം ടൈം സിബിഎസ് പരമ്പരയായിരുന്ന *നോട്ട്സ് ലാൻഡിംഗിൽ* ജൂഡി ട്രെന്റ് എന്ന കഥാപാത്രമായി ആവർത്തിച്ചുള്ള വേഷം അവർ നേടി.

1981 മുതൽ 1982 വരെ എലിയറ്റ് സിബിഎസ് സോപ്പ് ഓപ്പറ ഗൈഡിംഗ് ലൈറ്റിൽ ഭിന്ന വ്യക്തിത്വത്തിൽ നിന്ന് കഷ്ടപ്പെടുന്ന, കൊലപാതകിയായി മാറുന്ന ഒരു കഥാപാത്രമായ കാരി ടോഡ് ആയി അവർ പ്രത്യക്ഷപ്പെട്ടു. 1984 മുതൽ 1986 വരെയുള്ള കാലഘട്ടത്തിൽ *ഓൾ മൈ ചിൽഡ്രൻ* എന്ന സോപ്പ് ഓപ്പറയിൽ ഒരു പണക്കാരനായ വൃദ്ധനെ അദ്ദേഹത്തിന്റെ പണത്തിനായി വിവാഹം കഴിക്കുന്ന, അതേസമയംതന്നെ അദ്ദേഹത്തിന്റെ മകനുമായി ഒരു ബന്ധം പുലർത്തുന്ന സിന്തിയ ചാൻഡലർ പ്രെസ്റ്റൺ കോർട്ട്‌ലാന്റ് എന്ന കഥാപാത്രത്തെ അവതരിപ്പിച്ചു. 1987 മുതൽ 1989 വരെയുള്ള കാലത്ത് ഡെയ്‌സ് ഓഫ് ഔർ ലൈവ്സ് എന്ന സോപ്പ് ഓപ്പറയിൽ അവളുടെ കഥാപാത്രത്തേക്കാൾ വളരെ പ്രായം കുറഞ്ഞ ജസ്റ്റിൻ കിരിയാക്കിസുമായി (വാലി കുർത്ത് അവതരിപ്പിച്ച കഥാപാത്രം) ബന്ധമുണ്ടെങ്കിലും ജസ്റ്റിനിൽനിന്നു ഗർഭിണിയായി മറ്റൊരാളെ വിവാഹം കഴിക്കുന്നതായ എലിയറ്റ് അഞ്ജലിക്ക ഡെവറാക്സ് എന്ന കഥാപാത്രത്തെ അവതരിപ്പിച്ചു. 1987 ൽ ജെയ്ൻ എലിയറ്റ് *സം കൈൻഡ് ഓഫ് വണ്ടർഫുൾ*, *ബേബി ബൂം* എന്നീ ചിത്രങ്ങളിൽ പ്രത്യക്ഷപ്പെട്ടു. ഡെയ്സ് ഓഫ് ലൈവ്സിൽ പങ്കെടുത്ത് രണ്ട് വർഷത്തിന് ശേഷം, 1989 ൽ അവർ ജനറൽ ഹോസ്പിറ്റൽ എന്ന പരമ്പരയിലേയ്ക്കു തിരിച്ചെത്തുകയും, 1991 ൽ ട്രേസി എന്ന കഥാപാത്രത്തിന്റെ പുത്രൻ നെഡ് ആഷ്ടൺ ആയി അഭിനയിച്ച കുർത്തുമായി വീണ്ടും ഒന്നിച്ച് അഭിനയിക്കുകയും ചെയ്തു. 1993 മധ്യത്തിൽ എലിയറ്റ് വീണ്ടും പരമ്പരയിൽനിന്ന് വിട്ടുപോകുകയും പിന്നീട് 1995 ലെ എബിസി സോപ്പ് ഓപ്പറ *ദി സിറ്റിയുടെ* നിർമ്മാതാവാകുകയും ചെയ്തു. ജനറൽ ഹോസ്പിറ്റലിൽ വീണ്ടും ട്രേസി എന്ന കഥാപാത്രമായി ചുരുങ്ങിയ കാലം പ്രത്യക്ഷപ്പെട്ടതിനുശേഷം 1996 മുതൽ 1997 വരെ ദി സിറ്റിയിൽ ട്രേസി ക്വാർട്ടർമെയ്ൻ എന്ന കഥാപാത്രത്തിന്റെ തനിയാവർത്തനത്തെ അവർ വീണ്ടും അവതരിപ്പിച്ചു. 2003 ൽ എലിയറ്റ് ഒരു സ്ഥിരകഥാപാത്രമായി ജനറൽ ഹോസ്പിറ്റൽ പരമ്പരയിലേയ്ക്കു മടങ്ങി.

## അവലംബം
നീലകണ്ഠ കൃഷ്ണൻ

**നീലകണ്ഠ കൃഷ്ണൻ**, PVSM, DSC (8 ജൂൺ 1919&nbsp;– 30 ജനുവരി 1982) ഇന്ത്യൻ നേവിയിൽ സേവനം അനുഷ്ഠിച്ചിരുന്ന വ്യക്തിയാണ്. 1971 ലെ ഇന്ത്യാ-പാകിസ്താൻ യുദ്ധകാലത്ത് ഈസ്റ്റേൺ നേവൽ കമാൻഡിൻറെ കമാൻഡിംഗ് ഇൻ ചീഫ് ഫ്ലാഗ് ഓഫീസറായിരുന്നു. ഐ.എൻ.എസ്. വിക്രാന്തിനെ അപായപ്പെടുത്താനായി പാക്കിസ്താൻ അയച്ച പി.എൻ.എസ്. ഘാസി എന്ന മുങ്ങിക്കപ്പലിനെ തകർക്കാനുള്ള എൻ. കൃഷ്ണൻറെ വ്യൂഹം വിജയിച്ചു. രണ്ടാംലോകമഹായുദ്ധ കാലത്ത് ഉപയോഗിച്ചിരുന്ന ഇന്ത്യൻ നേവിയുടെ ഐ.എൻ.എസ്. രജ്പുത് എന്ന കപ്പൽ വിക്രാന്ത് ആണെന്ന് തെറ്റിദ്ധരിപ്പിക്കും വിധം വിശാഖപട്ടണത്തേക്ക് അയച്ച ശേഷം ആ കപ്പലിനെ പിന്തുടർന്ന് അവിടെ എത്തിയ പി.എൻ.എസ്. ഘാസിയെ ആക്രമിച്ചു തകർക്കുകയായിരുന്നു. പി.എൻ.എസ്. ഘാസി വിശാഖപട്ടണത്തിൽ വച്ച് തകർക്കപ്പെടുന്നു.

## ആദ്യകാലജീവിതം
തിരുവിതാംകൂറിൽ എക്സിക്യൂട്ടീവ് എൻജിനീയർ ആയിരുന്ന റാവു ബഹദൂർ മഹാദേവ നീലകണ്ഠ അയ്യരുടെ ഇളയ മകൻ നീലകണ്ഠ കൃഷ്ണൻ 1919 ൽ നാഗർകോവിലിൽ ജനിച്ചു.

## നാവിക സേനയിൽ
1940 സെപ്തംബർ 1ന് റോയൽ ഇന്ത്യൻ നേവിയിൽ സബ് ലെഫ്റ്റനൻറ് ആയി നിയമിതനായി. പിന്നീട് 1941 ഓഗസ്റ്റ് 16ന് ലെഫ്റ്റനൻറ് ആയി പദവിയേറ്റു. എച്ച്.എം.ഐ.എസ് ഇൻവെസ്റ്റിഗേറ്റർ എന്ന യുദ്ധക്കപ്പൽ പേർഷ്യൻ ഗൾഫിൽ നടത്തിയ സൈനിക നടപടികൾക്ക് നേതൃത്വം വഹിച്ച് ധീരതയോടെയുളള മികച്ച പ്രവർത്തനം കാഴ്ചവച്ചതിന് 1942 ൽ ഡിസ്റ്റിംഗ്യൂഷ്ഡ് സർവീസ് ക്രോസ് (യു.കെ.) പുരസ്കാരം ലഭിച്ചു.  

റോയൽ ഇന്ത്യൻ നേവിയിൽ ആക്ടിംഗ് ലെഫ്റ്റനൻറ് കമാൻഡർ ആയിരുന്ന നീലകണ്ഠ കൃഷ്ണൻ 1947 ൽ ഇന്ത്യ സ്വാതന്ത്ര്യം നേടിയതിനു ശേഷം പുതിയതായീ രൂപീകരിച്ച ഇന്ത്യൻ നേവിയിൽ സേവനം തുടർന്നു. 1949 ഓഗസ്റ്റ് 16ന് അദ്ദേഹം ലെഫ്റ്റനൻറ് കമാൻഡർ ആയി പദവിയേറ്റു., and was appointed Director of Naval Plans on 19 December with the acting rank of Commander. He was promoted to substantive Commander on 30 June 1952.  On 15 July 1955, Krishnan was appointed Director of Personnel Services, with the acting rank of Captain. He was appointed a deputy military secretary in the Cabinet Secretariat on 9 January 1956, and was promoted to the substantive rank of Captain on 31 December 1957. On 18 March 1958, he was promoted to Commodore 2nd Class, subsequently reverting to his permanent rank of Captain but again being promoted to Commodore on 1 January 1966. 

On 12 December 1967, Krishnan was appointed Vice Chief of the Naval Staff (VCNS) with the acting rank of Rear Admiral (paid from 18 February 1968). He was promoted to substantive Rear Admiral on 16 June 1968. On 26 March 1969, the post of VCNS was upgraded to the rank of Vice Admiral, with Krishnan being promoted to the acting rank from the same date. He was promoted to substantive Vice Admiral on 1 March 1970. 

1971ലെ യുദ്ധകാലത്ത് ഐ.എൻ.എസ്. വിക്രാന്ത് എന്ന മുങ്ങിക്കപ്പലിനെ നയിച്ചതിൽ ആ കപ്പലിലെ നാവികർക്ക് രണ്ട് മഹാ വീര ചക്രം, 12 വീര ചക്രം എന്നിങ്ങനെ വിവിധ സൈനിക പുരസ്കാരങ്ങൾ ലഭിച്ചിട്ടുണ്ട്.

## നാവികസേനയിൽ നിന്നും വിരമിച്ച ശേഷം
അഡ്മിറൽ കൃഷ്ണൻ ഇന്ത്യൻ നേവിയിൽ നിന്നും 1976 ഫെബ്രുവരി 29ന് വിരമിച്ചു.
നീലകണ്ഠ കൃഷ്ണൻറെ ആത്മകഥ, *A Sailor's Story*, അദ്ദേഹത്തിൻറെ പുത്രൻ അർജ്ജുൻ കൃഷ്ണൻ 2011 ൽ പ്രസിദ്ധീകരിച്ചു. 1982 ജനുവരി 30ന് ഹൈദരാബാദിലെ വസതിയിൽ വച്ച് നിര്യാതനായി.

## അവലംബം

വർഗ്ഗം:1919-ൽ ജനിച്ചവർ
വർഗ്ഗം:1982-ൽ മരിച്ചവർ
വർഗ്ഗം:പരമവിശിഷ്ടസേവാ മെഡൽ നേടിയവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
എലിസബത്ത് ഷൂ

**എലിസബത്ത് ജഡ്സൺ ഷൂ** (ജനനം: ഒക്ടോബർ 6, 1963)  ദ കരാട്ടെ കിഡ് (1984), അഡ്വഞ്ചേഴ്സ് ഇൻ ബേബി സിറ്റിംഗ് (1987), കോക്ക്‌ടെയിൽ (1988), ബാക്ക് ടു ദി ഫ്യൂച്ചർ പാർട്ട് II ( 1989), ബാക്ക് ടു ദി ഫ്യൂച്ചർ പാർട്ട് III (1990), സോപ്പ്ഡിഷ് (1991), ലീവിംഗ് ലാസ് വെഗാസ് (1995), ദി സെയ്ന്റ് (1997), ഹോളോ മാൻ (2000), പിരാന 3D (2010) തുടങ്ങിയ ചിത്രങ്ങളിലെ താര കഥാപാത്രങ്ങളെ അവതരിപ്പിച്ചതിന്റെ പേരിൽ അറിയപ്പെടുന്ന ഒരു അമേരിക്കൻ നടിയാണ്. അഭിനയരംഗത്ത് നിരവധി പുരസ്കാരങ്ങൾ നേടിയ അവർ അക്കാദമി അവാർഡ്, ഗോൾഡൻ ഗ്ലോബ്, ബാഫ്റ്റ പുരസ്കാരങ്ങൾക്കായി നാമനിർദേശം ചെയ്യപ്പെട്ടു. സിബിഎസ് നെറ്റ്‍വർക്കിന്റെ ഫോറൻസിക് ക്രൈം നാടക പരമ്പരയായ *സി‌എസ്‌ഐ: ക്രൈം സീൻ ഇൻവെസ്റ്റിഗേഷനിൽ* 2012 മുതൽ 2015 വരെ ജൂലി ഫിൻ‌ലി എന്ന കഥാപാത്രമായി അഭിനയിച്ചു. സമീപകാലത്ത് ബാറ്റിൽ ഓഫ് ദി സെക്‌സസ് (2017), ഡെത്ത് വിഷ് (2018) എന്നീ ചലച്ചിത്രങ്ങളിൽ അഭിനയിച്ചിട്ടുണ്ട്. ആമസോൺ പരമ്പരയായ ദ ബോയ്സിന്റെ (2019) ആദ്യ സീസണിലെ ഒരു പതിവു കഥാപാത്രംകൂടിയായിരുന്നു അവർ.

## ആദ്യകാലം
ഡെലവെയറിലെ വിൽമിംഗ്ടണിൽ ആൻ ബ്രൂവ്സ്റ്റർ (മുമ്പ്, വെൽസ്; ജനനം: 1938), ഒരു തവണ കോൺഗ്രസ് സ്ഥാനാർത്ഥി, അഭിഭാഷകൻ, റിയൽ എസ്റ്റേറ്റ് ഡവലപ്പർ, ഇന്റർനാഷണൽ ഫുഡ് ആൻഡ് ബിവറേജ് കോർപ്പറേഷന്റെ പ്രസിഡന്റ് എന്നീ നിലകളിൽ അറിയപ്പെട്ടിരുന്ന ജെയിംസ് വില്യം ഷൂ (ജീവിതകാലം: 1936–2013) എന്നിവരുടെ പുത്രിയായി എലിസബത്ത് ഷൂ ജനിച്ചു. കെമിക്കൽ ബാങ്കിംഗ് കോർപ്പറേഷന്റെ സ്വകാര്യ ബാങ്കിംഗ് വിഭാഗത്തിൽ വൈസ് പ്രസിഡന്റായിരുന്നു അവരുടെ മാതാവ്. ന്യൂ ജേഴ്സിയിലെ സൗത്ത് ഓറഞ്ചിലാണ് എലിസബത്ത് ഷൂ വളർന്നത്. അവൾക്ക് ഒൻപത് വയസ്സുള്ളപ്പോൾ മാതാപിതാക്കൾ വിവാഹമോചനം നേടി. പ്ലിമത്തിൽനിന്ന് പുറപ്പെട്ട പിൽഗ്രിം നേതാവ് വില്യം ബ്രൂസ്റ്ററിന്റെ പിൻഗാമിയാണ് ഷൂവിന്റെ മാതാവ്. 19-ആം നൂറ്റാണ്ടിന്റെ തുടക്കത്തിൽ പിതാവിന്റെ കുടുംബം ജർമ്മനിയിൽ നിന്ന് പെൻസിൽവാനിയയിലേക്ക് കുടിയേറിയവരാണ്. മൂന്ന് സഹോദരന്മാർക്കൊപ്പം (വില്യം, ആൻഡ്രൂ, ജോൺ) ബാല്യകാലം ചെലവഴിച്ച ഷൂ അവരുമായി വളരെ അടുത്തയാളായിരുന്നു. ഒരു നടൻ കൂടിയായ അവളുടെ ഇളയ സഹോദരൻ ആൻഡ്രൂ, *മെൽറോസ് പ്ലേസ്* എന്ന ഫോക്സ് പരമ്പരയിലെ ബില്ലി കാമ്പ്‌ബെൽ എന്ന കഥാപാത്രത്തിലൂടെ പ്രശസ്തനാണ്. ന്യൂജേഴ്‌സിയിലെ മാപ്പിൾവുഡിലുള്ള കൊളംബിയ ഹൈസ്‌കൂളിൽ നിന്ന് ബിരുദം നേടിയ ഷൂവും ആൻഡ്രൂവും 1994 ൽ സ്കൂളിന്റെ ഹാൾ ഓഫ് ഫെയിമിൽ ചേർക്കപ്പെട്ടിരുന്നു. പിതാവിന്റെ പുനർവിവാഹത്തിൽ നിന്ന് ജെന്ന, ഹാർവി ഷ്യൂ എന്നിങ്ങനെ അവർക്ക് രണ്ട് അർദ്ധസഹോദരങ്ങളുമുണ്ട്.

ഹൈസ്കൂളിൽ നിന്ന് ബിരുദം നേടിയ ശേഷം ഷൂ വെല്ലസ്ലി കോളേജിൽ തുടർപഠനത്തിനു ചേർന്നു. പിന്നീട് 1985 ൽ ഹാർവാർഡ് യൂണിവേഴ്സിറ്റിയിലേക്ക് മാറുകയും, അവിടെ നിന്ന് അഭിനയജീവിതം തുടരാനുള്ള അഭിവാഞ്ജയിൽ ബിരുദം നേടുന്നതിന് ഒരു സെമസ്റ്റർ കുറവുള്ളപ്പോൾ അവൾ പഠനം ഉപേക്ഷിച്ചു (കോളേജിന് പണം നൽകാനുള്ള ഒരു മാർഗമായി ടെലിവിഷൻ പരസ്യങ്ങളിൽ ജോലി ചെയ്യാൻ ഒരു സുഹൃത്തിൽനിന്ന് അവൾ പ്രചോദനം ഉൾക്കൊണ്ടിരുന്നു). ഒരു പതിറ്റാണ്ടിനുശേഷം അവൾ ഹാർവാഡിലേക്ക് മടങ്ങിയെത്തി 2000ൽ  പൊളിറ്റിക്കൽ സയൻസിൽ തന്റെ ബി.എ. പഠനം പൂർത്തിയാക്കി. 

## സ്വകാര്യജീവിതം
1994 ൽ ചലച്ചിത്ര സംവിധായകൻ ഡേവിസ് ഗുഗ്ഗൻഹൈമിനെ അവർ വിവാഹം കഴിച്ചു. മൈൽസ് വില്യം (1997), സ്റ്റെല്ല സ്ട്രീറ്റ് (2001), ആഗ്നസ് ചാൾസ് (2006) എന്നിങ്ങനെ ദമ്പതികൾക്ക് മൂന്ന് കുട്ടികളുണ്ട്. 

## അവലംബം

വർഗ്ഗം:1963-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
ഗബൗറി സിഡിബ്

**ഗബൗറി സിഡിബ്** (ജനനം: മെയ് 6, 1983) ഒരു അമേരിക്കൻ നടിയാണ്. 2009 ൽ പുറത്തിറങ്ങിയ *പ്രെഷ്യസ്* എന്ന ചിത്രത്തിലൂടെ അരങ്ങേറ്റം നടത്തിയ സിഡിബ് ഈ ചിത്രത്തിലെ വേഷത്തിന്റെപേരിൽ മികച്ച നടിക്കുള്ള ഗോൾഡൻ ഗ്ലോബിനുള്ള നോമിനേഷനും അക്കാദമി അവാർഡിനും പുറമേ മികച്ച വനിതാ നായികയ്ക്കുള്ള ഇൻഡിപെന്റൻ്റ് സ്പിരിറ്റ് അവാർഡും നേടിയിരുന്നു. *ടവർ ഹെയ്സ്റ്റ്* (2011), *വൈറ്റ് ബേർഡ് ഇൻ എ ബ്ലിസാർഡ്* (2014), *ഗ്രിംസ്ബി* (2016) എന്നിവയാണ് അവർ അഭിനയിച്ച മറ്റ് ചലച്ചിത്രങ്ങൾ.

2010 മുതൽ 2013 വരെയുള്ള കാലത്ത് ഷോടൈം പരമ്പര ബിഗ് സിയിലെ പ്രധാന അഭിനേത്രിയായിരുന്നു അവർ. *അമേരിക്കൻ ഹൊറർ സ്റ്റോറി: കോവൻ* (2013–2014) എന്ന ടെലിവിഷൻ പരമ്പരയിൽ ക്വീനി എന്ന കഥാപാത്രമായും *അമേരിക്കൻ ഹൊറർ സ്റ്റോറി: ഫ്രീക്ക് ഷോയിൽ* (2014–2015) ) റെജീന റോസ് ആയും അഭിനയിച്ച അവർ, പിന്നീട് *അമേരിക്കൻ ഹൊറർ സ്റ്റോറി: ഹോട്ടൽ* (2015–2016), *അമേരിക്കൻ ഹൊറർ സ്റ്റോറി: അപ്പോക്കാലിപ്*സ് (2018) എന്നിവയിൽ ക്വീനി എന്ന കഥാപാത്രമായി വീണ്ടും അഭിനയിച്ചു. 2015 മുതൽ, ഫോക്സ് സംഗീത നാടക പരമ്പരയായ *എംപയറിൽ* ബെക്കി വില്യംസ് ആയി അഭിനയിക്കുന്നു.

## ആദ്യകാലം
ന്യൂയോർക്കിലെ ബ്രൂക്ലിനിൽ ബെഡ്ഫോർഡ്-സ്റ്റൈവസന്റിൽ ജനിച്ച ഗബൗറി സിഡിബ് വളർന്നത് ഹാർലെമിലാണ്. 2010 ജൂൺ 15 ന് അമേരിക്കാസ് ഗോട്ട് ടാലന്റിന്റെ അഞ്ചാം സീസണിൽ പ്രത്യക്ഷപ്പെട്ട ഒരു അമേരിക്കൻ ആർ & ബി ജനപ്രിയ സംഗീതത്തിലെ ഗായികയും ഒരു സുവിശേഷ ഗായികയുംകൂടിയായ ആലീസ് ടാൻ റിഡ്‌ലിയാണ് അവരുടെ മാതാവ്. അവരുടെ പിതാവ് ഇബ്നോ സിഡിബ് സെനഗൽ സ്വദേശിയും ടാക്സി ഡ്രൈവറുമാണ്. തന്റെ മുന്നോട്ടുള്ള വളർച്ചയിൽ സിഡിബ് തന്റെ അമ്മായിയും, പ്രശസ്ത ഫെമിനിസ്റ്റ് ആക്ടിവിസ്റ്റുമായ ഡൊറോത്തി പിറ്റ്മാൻ ഹ്യൂസിനോടൊപ്പമായിരുന്നു താമസിച്ചിരുന്നത്. ബോറോ ഓഫ് മാൻഹട്ടൻ കമ്മ്യൂണിറ്റി കോളേജിൽ നിന്ന് അസോസിയേറ്റ് ബിരുദം നേടിയ അവർ സിറ്റി കോളേജ് ഓഫ് ന്യൂയോർക്ക്, മേഴ്‌സി കോളേജ് എന്നിവിടങ്ങളിൽ പഠിച്ചെങ്കിലും അവിടെനിന്നു ബിരുദം നേടിയില്ല. അഭിനയരംഗത്ത് തുടരുന്നതിന് മുമ്പ് ഒരു റിസപ്ഷനിസ്റ്റായി ദി ഫ്രഷ് എയർ ഫണ്ടിന്റെ ഓഫീസിൽ ജോലി ചെയ്തിരുന്നു.

## ഔദ്യാഗികജീവിതം
പ്രെഷ്യസ് എന്ന ചിത്രത്തിൽ സിഡിബെ ക്ലെയറീസ് "പ്രെഷ്യസ്" ജോൺസ് പ്രധാന കഥാപാത്രമായി അഭിനയിച്ചു. രണ്ട് അക്കാദമി അവാർഡുകൾ, ഒരു ഗോൾഡൻ ഗ്ലോബ് അവാർഡ്, സൺഡാൻസ് ഫിലിം ഫെസ്റ്റിവൽ ഗ്രാൻഡ് ജൂറി അവാർഡ് എന്നിവ ഉൾപ്പെടെ നിരവധി പുരസ്കാരങ്ങൾ ഈ ചിത്രം നേടി. പ്രെഷ്യസ് എന്ന ചിത്രത്തിലെ അഭിനയത്തിന്റെപേരിൽ 2009 ഡിസംബർ 15 ന് ഒരു നാടകീയ ചലച്ചിത്രത്തിലെ അഭിനേത്രിയുടെ മികച്ച പ്രകടനം എന്ന വിഭാഗത്തിൽ ഗോൾഡൻ ഗ്ലോബിന് അവർ നാമനിർദേശം ചെയ്യപ്പെട്ടിരുന്നു. അടുത്ത മാസം മികച്ച നടിക്കുള്ള അക്കാദമി അവാർഡ് നാമനിർദേശവും ലഭിച്ചു.

വിക്ടോറിയ മഹോനി സംവിധാനം ചെയ്ത് സോ ക്രാവിറ്റ്സ് അഭിനയിച്ച സൺഡാൻസ് ലാബ് പ്രോജക്ടായ *യെല്ലിംഗ് ടു ദ സ്കൈ* ആയിരുന്നു അവളുടെ അടുത്ത ചിത്രം. അതിൽ ലാറ്റോന്യ വില്യംസ് എന്ന മുഠാളത്തിയായി അഭിനയിച്ചു. 2011 ൽ *[[ടവർ ഹെയ്സ്റ്റ്]]* എന്ന സിനിമയിൽ സിഡിബ് അഭിനയിക്കുകയും അമേരിക്കൻ ഡാഡ്! എന്ന പരമ്പരയുടെ സീസൺ 7 പ്രഥമ പ്രദർശനമായിരുന്ന "ഹോട്ട് വാട്ടർ" എന്ന എപ്പിസോഡിൽ "പാർട്ടി ഗേൾ" എന്ന കഥാപാത്രത്തെ അവതരിപ്പിച്ചു. 2013 ന്റെ തുടക്കത്തിൽ, അമേരിക്കൻ ഡാഡ്!  പരമ്പരയുടെ "സ്റ്റാനി ടെൻഡർഗ്രാസ് എന്ന പേരിലുള്ള സീസൺ 8 എപ്പിസോഡിലും  അവൾ പ്രത്യക്ഷപ്പെട്ടു. ഇൻഡീ പോപ്പ് ബാൻഡായ ഫോസ്റ്റർ ദി പീപ്പിളിന്റെ "ഡോണ്ട് സ്റ്റോപ്പ് (കളർ ഓൺ ദ വാൾസ്)" എന്ന സംഗീത വീഡിയോയിലും അവർ അഭിനയിച്ചിരുന്നു. *ദി ബിഗ് സി* എന്ന ഷോടൈം നെറ്റ്‌വർക്ക് പരമ്പരയിൽ ആൻഡ്രിയ ജാക്സൺ എന്ന കഥാപാത്രമായി സിഡിബ് പ്രത്യക്ഷപ്പെട്ടു.

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1983-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
ഫ്രീക്കൻസ്

2019 ഡിസംബർ 13ന് പ്രദർശനത്തിനെത്തിയ ഒരു മലയാളഭാഷ ഹാസ്യ ചലച്ചിത്രമാണ് ***ഫ്രീക്കൻസ് (English: Freakens)***.  അനീഷ് ജെ. കരിനാട് തിരക്കഥ രചിച്ച് സംവിധാനം ചെയ്യുന്ന ചിത്രം ബെസ്റ്റ് ഫിലിംസിന്റെ ബാനറിൽ ഇടക്കുന്നിൽ സുനിലാണ് നിർമ്മിച്ചത്.

## അഭിനയിക്കുന്നവർ
* അനന്തു മുകുന്ദൻ  
* ബിജു സോപാനം 
* സുൽഫിയ മജീദ് 
* നിയാസ് ബക്കർ 
* കൊച്ചു പ്രേമൻ
* ഇന്ദ്രൻസ് 
* നെൽസൺ 
* വഞ്ചിയൂർ പ്രവീൺ
* കുളപ്പുള്ളി ലീല
* കലാഭവൻ നവാസ് 

## അണിയറ പ്രവർത്തകർ

## റിലീസ്
2019 ഡിസംബർ 13ന് ഈ ചിത്രം തിയേറ്ററുകളിൽ പ്രദർശനത്തിനെത്തി.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2019-ൽ പുറത്തിറങ്ങിയ മലയാളചലച്ചിത്രങ്ങൾ
കർഫ്യൂ

"കർഫ്യൂ" എന്ന വാക്ക് പഴയ ഫ്രഞ്ച് പദമായ "couvre-feu " ൽ നിന്നാണ് വന്നത്, അതിനർത്ഥം "തീ മൂടുക" എന്നാണ്. തടി കെട്ടിടങ്ങൾക്കിടയിൽ ജീവിച്ചിരുന്ന ചില സമുദായങ്ങൾക്കിടയിൽ വിനാശകരമായ തീ പടരാതിരിക്കാൻ എട്ട് മണിക്ക് മണി മുഴങ്ങുമ്പോൾ എല്ലാ ലൈറ്റുകളും തീകളും മൂടണം എന്ന് വില്യം ദി കോൺക്വറർ നിർമ്മിച്ച നിയമത്തെയാണ് couvre-feu എന്ന ഫ്രഞ്ച് പദം   സൂചിപ്പിക്കുന്നുത്.
ചില നിയന്ത്രണങ്ങൾ ബാധകമാകുന്ന സമയം വ്യക്തമാക്കുന്ന ഒരു ഓർഡറാണ് കർഫ്യൂ.  ഇത്  ആളുകളെ അവരുടെ ചലന_വിഹാരങ്ങളെ നിയന്ത്രിക്കുന്നു.
സാധാരണഗതിയിൽ ഇത് വ്യക്തികൾക്ക് അവരുടെ വീടുകളിലേക്ക് മടങ്ങാനും താമസിക്കാനുമുള്ള സമയത്തെയാണ് സൂചിപ്പിക്കുന്നത്.

യുദ്ധകാലത്തോ ആഭ്യന്തര കലഹത്തിലോ സർക്കാരുകൾ കർഫ്യൂ ഏർപ്പെടുത്താം.  ഇത് അക്രമം അവസാനിപ്പിക്കും.

വർഗ്ഗം:കർഫ്യൂ
വർഗ്ഗം:ദേശീയസുരക്ഷ
മെലാനിൻ

മിക്ക ജീവികളിലും കാണപ്പെടുന്ന ഒരു കൂട്ടം പ്രകൃതിദത്തമായ വർണകങ്ങളെ കുറിക്കുന്ന പദമാണ് മെലാനിൻ. ഒരു അമിനോഅമ്ളമായ ടൈറോസിൻ ഓക്സീകരണപ്രക്രിയയ്ക്ക് വിധേയമാകുന്ന നിരവധി ഘട്ടങ്ങളുള്ള മെലാനോജനസിസ് എന്ന പ്രക്രിയയിലൂടെയാണ് മെലാനിൻ എന്ന വർണവസ്തു രൂപപ്പെടുന്നത്.  മെലനോസൈറ്റുകൾ എന്നറിയപ്പെടുന്ന പ്രത്യേകയിനം കോശങ്ങളിലാണ് മെലാനിൻ ഉത്പാദനം നടക്കുന്നത്. ഓറഞ്ച് നിറം മുതൽ ചുവപ്പുവരേയും കൂടാതെ കുറുപ്പും നിറത്തിലുള്ള മെലാനിനുകളുണ്ട്. 
## വിവിധതരം മെലാനിനുകൾ
യൂമെലാനിൻ, ഫിയോമെലാനിൻ, ന്യൂറോമെലാനിൻ എന്നിങ്ങനെ മൂന്ന് അടിസ്ഥാന മെലാനിൻ വർണകങ്ങളുണ്ട്. ഇവയിൽ ഏറ്റവും സാധാരണമായത് യൂമെലാനിൻ ആണ്. യൂമെലാനിൻ തന്നെ രണ്ടുതരത്തിലുണ്ട്- ബ്രൗൺ യൂമെലാനിനും കറുപ്പ്  യൂമെലാനിനും. ഒരു സിസ്റ്റീൻ (അമിനോഅമ്ളം) വ്യുൽപന്നമായ ഫിയോമെലാനിൻ ഒരു പോളി ബെൻസോതയാസിൻ ഭാഗമുള്ളതാണ്. ചുവപ്പുനിറമുള്ള മുടിയ്ക്ക് കാരണം ഇതാണ്. മസ്തിഷ്കത്തിലാണ് ന്യൂറോമെലാനിൻ കാണപ്പെടുന്നത്. പാർക്കിൻസൺസ് പോലുള്ള നാഡീരോഗചികിത്സയിൽ ഇവയുടെ പ്രാധാന്യം ഗവേഷണഘട്ടത്തിലണ്.
## മെലാനിൻ ഉത്പാദനം
മനുഷ്യരുടെ ത്വക്കിൽ അൾട്രാവയലറ്റ് രശ്മികൾ പതിക്കുമ്പോൾ മെലനോജനസിസ് പ്രക്രിയ ആരംഭിക്കുന്നതോടെ ത്വക്കിന് കറുപ്പ് നിറം വരുന്നു. ടാനിങ് എന്ന് ഇതറിയപ്പെടുന്നു. ആഗിരണം ചെയ്യുന്ന അൾട്രാവയലറ്റ് വികിരണങ്ങളുടെ 99.9% വരെ ഒഴിവാക്കാൻ ഈ വർണകത്തിന് കഴിയും.  ഇക്കാരണത്താൽ മെലാനിൻ അൾട്രാവയലറ്റ് രശ്മികളിൽ നിന്ന് ത്വക്കിനെ സംരക്ഷിക്കുകയും ഫോളേറ്റ് എന്ന ജീവകത്തിന്റെ അളവ് നിലനിർത്തുകയും ചെയ്യുന്നു. അൾട്രാവയലറ്റ് വികിരണങ്ങൾ ശരീരത്തിൽ ഏൽക്കുന്നത് മെലനോമ എന്ന ക്യാൻസറിനു കാരണമാകുന്നു. മെലനോസൈറ്റുകളുടെ എണ്ണം അനിയന്ത്രിതമായി വർധിക്കുന്ന കാൻസറാണിത്. എന്നാൽ വർണകത്തിന്റെ സ്വാധീനവും ക്യാൻസറും തമ്മിലുള്ള ബന്ധം തിരിച്ചറിഞ്ഞിട്ടില്ല.
ടൈറോസിനേയ്സ് എന്ന രാസാഗ്നിയുടെ സഹായത്തോടെ ടൈറോസിൻ എന്ന അമിനോഅമ്ളം ചില മാറ്റങ്ങൾക്ക് വിധേയമാകുന്നു. മെലനോസൈറ്റ് കോശങ്ങളിലെ സവിശേഷഅറകളായ മെലനോസോമുകൾ എന്ന വെസിക്കിളുകളിൽ വച്ചാണ് ഈ പ്രക്രിയ നടക്കുന്നത്. മെലാനിന്റെ നിർമ്മാണത്തിന് ഉൽ‌പ്രേരകമാവുന്നത് MSH ( മെലനോസൈറ്റ് സ്റ്റിമുലേറ്റിംഗ് ഹോർമോൺ ), ACTH എന്നീ ഹോർമോണുകളോ അൾട്രാവയലറ്റ് രശ്മികളോ ആകാം. ഉല്പാദിപ്പിക്കപ്പെട്ട മെലാനിൻ ചർമ്മകോശങ്ങളായ കെരാറ്റിനോസൈറ്റുകൾക്ക് അയക്കപ്പെടുന്നു.
അൾട്രാവയലറ്റ് രശ്മികൾ ചർമ്മത്തിൽ പതിക്കുമ്പോൾ ഡി‌.എൻ‌.ഏയ്ക്ക് ക്ഷതമേൽക്കുന്നു. ഈ ഡി.എൻ‌.ഏയിലെ തയമിഡൈൻ ഡൈന്യൂക്ലിയോറ്റൈഡ് (pTpT) ആണ് MSH (മെലനോസൈറ്റ് സ്റ്റിമുലേറ്റിംഗ് ഹോർമോൺ) ന്റെ ഉല്പാദനത്തിന് ആക്കം കൂട്ടുന്നത്. ഇത് മെലാനിൻ നിർമ്മാണത്തെ ത്വരിതപ്പെടുത്തുകയും തൽഫലമായി ചർമ്മത്തിന്റെ നിറം കൂടുതൽ ഇരുണ്ടതാവുകയും ചെയ്യുന്നു. ചർമ്മകോശങ്ങളെ അൾട്രാവയലറ്റ് രശ്മികളിൽ നിന്ന് ഒരു പരിധി വരെ മെലാനിൻ പിഗ്‌മെന്റ് സംരക്ഷണം നൽകുന്നു.
## അവലംബം
പട്രീഷ്യ നീൽ

**പട്രീഷ്യ നീൽ** (ജനനം: പാറ്റ്സി ലൂയിസ് നീൽ, ജനുവരി 20, 1926 - ഓഗസ്റ്റ് 8, 2010) സ്റ്റേജിലും സ്‌ക്രീനിലും നിറഞ്ഞുനിന്നിരുന്ന ഒരു അമേരിക്കൻ നടിയായിരുന്നു. രണ്ടാം ലോകമഹായുദ്ധകാലത്തെ വിധവയായ ഹെലൻ ബെൻസണെ അവതരിപ്പിച്ച *[[ദി ഡേ എർത്ത് സ്റ്റുഡ് സ്റ്റിൽ]]* (1951), സമ്പന്നയായ മാട്രൺ എമിലി യൂസ്റ്റേസ് ഫൈലൻസന്റെ വേഷത്തിൽ പ്രത്യക്ഷപ്പെട്ട *[[ബ്രേക്ക്ഫാസ്റ്റ് അറ്റ് ടിഫാനീസ്]]* (1961), മികച്ച നടിക്കുള്ള അക്കാദമി അവാർഡ് നേടിയതും, അവശയായ വീട്ടുജോലിക്കാരി അൽമ ബ്രൌണിന്റെ വേഷം അവതരിപ്പിച്ചതുമായ ''ഹുഡ്'' (1963) എന്നീ സിനിമകളിലെ വേഷങ്ങളിലൂടെയാണ് അവർ കൂടുതൽ അറിയപ്പെടുന്നത്. *ദ ഹോംകമിംഗ്: എ ക്രിസ്മസ് സ്റ്റോറി* (1971) എന്ന ടെലിവിഷൻ സിനിമയായിൽ ഒരു തറവാട്ടമ്മയായി പ്രത്യക്ഷപ്പെടുകയും ഈ ചിത്രത്തിലെ ബൊളീവിയ വാൾട്ടൺ എന്ന കഥാപാത്രത്തിൽനിന്ന് പ്രചോദനമുൾക്കൊണ്ട് നിർമ്മിക്കപ്പെട്ട *[[ദി വാൾട്ടൺസ്]]* എന്ന പരമ്പരയിൽ വീണ്ടും അഭിനയിച്ചിരുന്നു.

## ആദ്യകാലവും വിദ്യാഭ്യാസവും
കെൻ‌ടക്കിയിലെ വിറ്റ്‌ലി കൌണ്ടിയിലെ പാക്കാർഡിൽ വില്യം ബർ‌ഡെറ്റ് നീൽ (1895-1944), യൂറ മിൽ‌ഡ്രെഡ് (മുമ്പ്, പെട്രി) നീൽ (1899–2003) എന്നിവരുടെ മകളായി പാറ്റ്സി ലൂയിസ് നീൽ ജനിച്ചു. അവർക്ക് രണ്ട് സഹോദരങ്ങൾ ഉണ്ടായിരുന്നു. ടെന്നസിയിലെ നോക്സ്വില്ലെയിൽ വളർന്ന അവർ അവിടെ നോക്സ്വില്ലെ ഹൈസ്കൂളിൽ വിദ്യാഭ്യാസത്തിനു ചേരുകയും നോർത്ത് വെസ്റ്റേൺ യൂണിവേഴ്സിറ്റിയിൽ നാടകം പഠിക്കുകയും ചെയ്തു. അവിടെ പൈ ബീറ്റ ഫൈ സോറിറ്റിയിലെ അംഗമായിരുന്നു. 

## അവലംബം

വർഗ്ഗം:1926-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:2010-ൽ മരിച്ചവർ
എലിസബത്ത് പെർകിൻസ്

**എലിസബത്ത് ആൻ പെർകിൻസ്** (ജനനം: നവംബർ 18, 1960) ഒരു അമേരിക്കൻ അഭിനേത്രിയാണ്. അവരുടെ ചലച്ചിത്ര വേഷങ്ങളിൽ *[[എബൌട്ട് ലാസ്റ്റ് നൈറ്റ്]]* (1986), *ബിഗ്*  (1988), *ദി ഫ്ലിന്റ്സ്റ്റോൺസ്* (1994), *[[മിറക്കിൾ ഓൺ 34ത് സ്ട്രീറ്റ്]]* (1994), *അവലോൺ* (1990), *ഹി സെയ്ഡ്, ഷീ സെയ്ഡ്* (1991) എന്നിവ ഉൾപ്പെടുന്നു. ഷോടൈം ടെലിവിഷൻ പരമ്പരയായിരുന്ന *വീഡ്സിലെ* സെലിയ ഹോഡ്സ് എന്ന കഥാപാത്രത്തെ അവതരിപ്പിച്ചതിലൂടെ ജനശ്രദ്ധ നേടിയ അവർക്ക് ഇതിലൂടെ മൂന്ന് പ്രൈംടൈം എമ്മി നാമനിർദ്ദേശങ്ങളും രണ്ട് ഗോൾഡൻ ഗ്ലോബ് നാമനിർദ്ദേശങ്ങളും ലഭിച്ചിരുന്നു.

## ആദ്യകാലം
ന്യൂയോർക്കിലെ ക്വീൻസിൽ ഒരു ഔഷധ ചികിത്സാ ഉപദേഷ്ടാവും കച്ചേരി പിയാനിസ്റ്റുമായ ജോ വില്യംസിന്റെയും കർഷകനും എഴുത്തുകാരനും ബിസിനസുകാരനുമായിരുന്ന ജെയിംസ് പെർകിൻസിന്റെയും മകളായി എലിസബത്ത് പെർകിൻസ് ജനിച്ചു. അവർക്ക് രണ്ട് മൂത്ത സഹോദരിമാരുണ്ട്. സലോണിക്കയിൽ നിന്നുള്ള ഗ്രീക്ക് കുടിയേറ്റക്കാരായിരുന്ന അവളുടെ പിതൃപിതാമഹന്മാർ, അമേരിക്കയിലേക്ക് പോകുമ്പോൾ അവരുടെ കുടുംബപ്പേര് "പിസ്പെറികോസ്" എന്നതിൽ നിന്ന് "പെർകിൻസ്" എന്ന ആംഗലേയമാക്കിയിരുന്നു. മസാച്യുസെറ്റ്സിലെ കൊളറൈനിൽ പെർകിൻസ് ചെലവഴിക്കവേ അവളുടെ മാതാപിതാക്കൾ 1963 ൽ വിവാഹമോചനം നേടി. മസാച്യുസെറ്റ്സിലെ ഗ്രീൻഫീൽഡ് ആസ്ഥാനമായി പ്രവർത്തിക്കുന്നതും ലാഭേച്ഛയില്ലാതെ പ്രവർത്തിക്കുന്നതുമായ ഒരു കമ്മ്യൂണിറ്റി തിയേറ്റർ ഗ്രൂപ്പായ അരീന സിവിക് തിയേറ്ററിൽ അവർ ജോലി ചെയ്യാൻ തുടങ്ങി. പെർകിൻസ് നോർത്ത്ഫീൽഡ് മൌണ്ട് ഹെർമൻ സ്കൂളിൽ പഠനം നടത്തുകയും 1978 മുതൽ 1981 വരെയുള്ള കാലത്ത് ഷിക്കാഗോയിൽ ചെലവഴിച്ച് ഡിപോൾ സർവകലാശാലയുടെ കീഴിലുള്ള ഗുഡ്മാൻ സ്‌കൂൾ ഓഫ് ഡ്രാമയിൽ നിന്ന് അഭിനയ കലയിൽ സർട്ടിഫിക്കറ്റ് നേടുയും ചെയ്തു. 1984 ൽ, നീൽ സൈമണിന്റെ ബ്രൈടൺ ബീച്ച് മെമ്മയേർസ് എന്ന നാടകത്തിലൂടെ ബ്രോഡ്‌വേ നാടകവേദിയിൽ അരങ്ങേറ്റം കുറിക്കുകയും അതിനുശേഷം ന്യൂയോർക്ക് ഷേക്സ്പിയർ ഫെസ്റ്റിവൽ, സ്റ്റെപ്പൻ‌വോൾഫ് തിയേറ്റർ എന്നിവയുൾപ്പെടെ നിരവധി നാടകക്കമ്പനികളോടൊപ്പം പ്രവർത്തിക്കുകയും ചെയ്തു.

## ഔദ്യോഗികജീവിതം
ജോൺ വില്ലിസിന്റെ സ്‌ക്രീൻ വേൾഡിലെ "1986 ലെ വാഗ്‌ദാനങ്ങളായ പുതിയ അഭിനേതാക്കളിൽ" ഒരാളായി അവർ തിരഞ്ഞെടുക്കപ്പെടുകയും അതിനുശേഷം നിരവധി ചലച്ചിത്ര വേഷങ്ങൾ അവതരിപ്പിക്കുകയും ചെയ്തു. 1986 ൽ എഡ്വേർഡ് സ്വിക്കിന്റെ *എബൌട്ട് ലാസ്റ്റ് നൈറ്റ്...* എന്ന ചിത്രത്തിലൂടെ പെർകിൻസ് ചലച്ചിത്ര രംഗത്തെത്തുകയും *ബിഗ്* എന്ന സിനിമയിൽ ടോം ഹാങ്ക്സിനൊപ്പം അഭിനയിച്ചുകൊണ്ട് ചലച്ചിത്ര രംഗത്ത് മുന്നേറുകയും ചെയ്തു. ബാരി ലെവിൻസന്റെ *അവലോൺ* എന്ന ചിത്രത്തിലെ അഭിനയത്തിന് നിരൂപക പ്രശംസ ലഭിക്കുകയും, വില്യം ഹർട്ടിനൊപ്പം അഭിനയിച്ച *ദ ഡോക്ടർ* (1991) എന്ന ചിത്രത്തിലെ കാൻസർ രോഗിയുടെ കഥാപാത്രത്തെ അവതരിപ്പിച്ചതിന്റെ പേരിൽ നിരൂപക പ്രശംസ നേടുകയും ചെയ്തു. 1993 ൽ പെർകിൻസ് ടെലിവിഷൻ പ്രോജക്റ്റായ *ഫോർ ദെയർ ഓൺ ഗുഡിൽ* പ്രത്യക്ഷപ്പെട്ടു. പിന്നീട് *ബാറ്ററി പാർക്ക്* എന്ന ഹാസ്യ പരമ്പരയിൽ അഭിനയിക്കുകയും 1947 ലെ മിറക്കിൾ ഓൺ‌ 34ത് സ്ട്രീറ്റിന്റെ ഇതേ പേരിലുള്ള പുനർനിർമ്മാണത്തിലും (1994) 2000 ലെ *28 ഡെയ്‌സ്* എന്ന ചിത്രത്തിൽ സാന്ദ്രാ ബുള്ളക്കിന്റെ സഹോദരിയുടെ വേഷമുൾപ്പെടെയുള്ള ടെലിവിഷനിലേയും സിനിമകളിലേയും വേഷങ്ങളിൽ പ്രത്യക്ഷപ്പെടുകയും ചെയ്തു.

## സ്വകാര്യജീവിതം
പെർക്കിൻസ് 1984 ൽ ടെറി കിന്നിയെ വിവാഹം കഴിക്കുകയും 1988 ൽ അവർ വിവാഹമോചനം നേടുകയും ചെയ്തു. മൗറീസ് ഫിലിപ്സുമായുള്ള ബന്ധത്തിൽ അവർക്ക് ഹന്നാ ജോ ഫിലിപ്സ് (ജനനം: സെപ്റ്റംബർ 1, 1991) എന്ന ഒരു മകളുണ്ട്. 2000 ൽ അർജന്റീനിയൻ വംശജനായ ഛായാഗ്രാഹകൻ ജൂലിയോ മകാറ്റിനെ വിവാഹം കഴിക്കുകയും മാക്സിമിലിയൻ, അലക്സാണ്ടർ, ആൻഡ്രിയാസ് എന്നിങ്ങനെ മുന്നു വളർത്തു മക്കളെ ലഭിക്കുകയും ചെയ്തു.

## അവലംബം

വർഗ്ഗം:1960-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
ഈ വസുധ

ത്യാഗരാജസ്വാമികൾ സഹാനരാഗത്തിൽ ചിട്ടപ്പെടുത്തിയ ഒരു കൃതിയാണ് **ഈ വസുധ **. 

## വരികൾ
### പല്ലവി
ഈ വസുധ നീവണ്ടി ദൈവമുനെന്ദു കാനരാ

### അനുപല്ലവി
ഭാവുകമു ഗൽഗി വർധില്ലു
കോവൂരി സുന്ദരേശ ഗിരീശ 

### ചരണം
ആസചേയര നിമിഷമു നീ പുരവാസമൊനര ജേയു വാരി മദി
വേസടലെല്ലനു തൊലഗിഞ്ചിധന രാസുലനായുവുനു
ഭൂസുര ഭക്തിയു തേജമുനൊസഗിഭുവനമന്ദു കീർത്തി ഗൽഗജേസേ
ദാസവരദ ത്യാഗരാജഹൃദയനിവാസ ചിദ്‌വിലാസ സുന്ദരേശ

## കുറിപ്പുകൾ
ത്യാഗരാജസ്വാമികളുടെ കോവൂർ പഞ്ചരത്നകൃതികളിൽ ഒന്നാണിത്.

## അർത്ഥം
സൗഭാഗ്യം കൊണ്ട് അഭിവൃദ്ധി പ്രാപിക്കുന്ന കോവൂർ നഗരത്തിലെ സുന്ദരേശാ ഭഗവാനേ! പർവ്വതങ്ങളുടെ നാഥാ! ഭക്തർക്ക് വരദാനങ്ങൾ നൽകുന്ന ഈശ്വരാ അങ്ങ് ഈ ത്യാഗരാജന്റെ ഹൃദയത്തിൽ വസിക്കുന്നു! ദൈവമേ അങ്ങ് ത്യാഗരാജന്റെ ബുദ്ധിയിലും ബോധത്തിലും തിളങ്ങുന്നു! അങ്ങയെപ്പോലൊരു ദൈവത്തെ ഈ ഭൂമിയിൽ എവിടെയും ഞാൻ കാണുന്നില്ല. അങ്ങയുടെ ഈ നഗരത്തിൽ അരനിമിഷമെങ്കിലും താമസിക്കുന്നവരെ അവരുടെ എല്ലാ മാനസിക ഉത്കണ്ഠകളും അകറ്റിക്കൊണ്ട് ധാരാളം സമ്പത്ത് നൽകിക്കൊണ്ട് ഒരു നീണ്ട ജീവിതം നൽകിക്കൊണ്ട് അവർക്ക് ഈ ലോകത്ത് പ്രശസ്തി നേടാൻ അങ്ങ് സഹായിക്കുന്നു

## അവലംബം

## പുറത്തേക്കുള്ള കണ്ണികൾ
* [[ടി എം കൃഷ്ണ]യുടെ ആലാപനം]
* [[സഞ്ജയ് സുബ്രഹ്മണ്യൻ] ആലപിച്ചത്]
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ
വർഗ്ഗം:സഹാന രാഗത്തിൽ ചിട്ടപ്പെടുത്തിയ കൃതികൾ
വിക്ടോറിയ, ക്രൗൺ പ്രിൻസെസ് ഓഫ് സ്വീഡൻ

**വിക്ടോറിയ, ക്രൗൺ പ്രിൻസെസ് ഓഫ് സ്വീഡൻ,** **ഡച്ചസ് ഓഫ് വെസ്റ്റർഗോട്ട്ലാൻഡ്** (വിക്ടോറിയ ഇൻഗ്രിഡ് ആലീസ് ഡെസിറി, ജനനം: 14 ജൂലൈ 1977) കാൾ പതിനാറാമൻ ഗുസ്താഫിന്റെ മൂത്തമകളും സ്വീഡിഷ് സിംഹാസനത്തിന്റെ കിരീടാവകാശിയും ആണ്. പ്രതീക്ഷിച്ചപോലെ അവർ സിംഹാസനത്തിൽ കയറിയാൽ, അവർ സ്വീഡനിലെ നാലാമത്തെ രാജ്ഞിയും (മാർഗരറ്റ്, ക്രിസ്റ്റീന, അൾറിക്ക എലിയോനോറ എന്നിവർക്ക് ശേഷം), 1720 ന് ശേഷമുള്ള ആദ്യത്തെയാളായിരിക്കും.

## ആദ്യകാലജീവിതം
വിക്ടോറിയ 1977 ജൂലൈ 14 ന് 21:45 CET ന് കാൾ പതിനാറാമൻ ഗുസ്താഫിന്റെയും സിൽവിയ രാജ്ഞിയുടെയും മൂത്ത കുട്ടിയായി സ്വീഡനിലെ സ്റ്റോക്ക്ഹോം കൗണ്ടിയിലെ സോൾനയിലെ കരോലിൻസ്ക ഹോസ്പിറ്റലിൽ ജനിച്ചു. അവർ ഹൗസ് ഓഫ് ബെർണാഡോട്ടിലെ അംഗമാണ്. സ്വീഡനിലെ രാജകുമാരിയായി ജനിച്ച അവരെ 1979-ൽ ക്രൗൺ പ്രിൻസെസ് ആയി നിയമിച്ചു. (എസ്എഫ്എസ് 1979: 932) പിന്തുടർച്ചാവകാശത്തിൽ ഒന്നാം സ്ഥാനം നേടിയ അവരുടെ സ്ഥാനം 1980 ജനുവരി 1 മുതൽ പ്രാബല്യത്തിൽ വന്നു.
## കൂടുതൽ വായനയ്ക്ക്
* The Royal Court's official biography in Swedish and English 
* The Royal Court's press release about the Diplomat Program 
* Radiohjälpen's official website for Victoria Fund

## അവലംബം

## പുറത്തേക്കുള്ള കണ്ണികൾ

* The Swedish Royal Court 
* , Announcement of Victoria and Daniel Westling's engagement, 2009-02-24.

വർഗ്ഗം:1977-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സ്വീഡിഷ് രാജകുമാരിമാർ
ലേസി ചബർട്ട്

**ലേസി നിക്കോൾ ചബർട്ട്**  (; ജനനം: സെപ്റ്റംബർ 30, 1982) ഒരു അമേരിക്കൻ അഭിനേത്രി, ശബ്ദ നടി, ഗായിക എന്നീ നിലകളിൽ പ്രശസ്തയായ വനിതയാണ്. അവളുടെ ആദ്യ വേഷങ്ങളിലൊന്ന് *ഓൾ മൈ ചിൽഡ്രൻ* എന്ന സോപ്പ് ഓപ്പറയിൽ എറിക കേന്റെ മകളായി അഭിനയിച്ചതായിരുന്നു. 1992 മുതൽ 1993 വരെയുള്ള കാലഘട്ടത്തിൽ ബിയങ്ക മോണ്ട്ഗോമറി എന്ന കഥാപാത്രമായി അഭിനയിച്ച മൂന്നാമത്തെ നടിയായിരുന്നു അവർ. *പാർട്ടി ഓഫ് ഫൈവ്* (1994–2000) എന്ന ടെലിവിഷൻ നാടകത്തിലെ ക്ലോഡിയ സാലിഞ്ചർ എന്ന കഥാപാത്രത്തിലൂടെ ടെലിവിഷനിൽ ഒരു ബാലതാരമായി അവർ പ്രശസ്തി നേടി. *ദി വൈൽഡ് തോൺബെറിസ്* (1998–2004) എന്ന ആനിമേറ്റഡ് സീരീസിലും രണ്ട് ചലച്ചിത്രങ്ങളിലും എലിസ തോൺബെറി എന്ന കഥാപാത്രത്തിന് ശബ്ദം നൽകി. *ഫാമിലി ഗൈ* എന്ന ആനിമേറ്റഡ് ഹാസ്യപരമ്പരയുടെ ആദ്യ സീസണിൽ മെഗ് ഗ്രിഫിൻ എന്ന കഥാപാത്രത്തിനും ഡിസി കോമിക്സുമായി ബന്ധപ്പെട്ട വിവിധ മാധ്യമങ്ങളിൽ സൂപ്പർനായിക സതന്ന സതാരയുടെയും ശബ്ദമായിരുന്നു അവർ. സിനിമയിൽ, *[[ലോസ്റ്റ് ഇൻ സ്പേസ്]]* (1998), *[[നോട്ട് അനദർ ടീൻ മൂവി|നോട്ട് അദർ ടീൻ മൂവി]]* (2001), *[[ഡാഡി ഡേ കെയർ]]* (2003) എന്നീ ചിത്രങ്ങളിലെ വേഷങ്ങളോടൊപ്പം *[[ഇൻ മീൻ ഗേൾസ്]]* (2004) എന്ന ചിത്രത്തിലെ ഗ്രെച്ചൻ വീനേഴ്സ്, *[[ഇൻ ഡേർട്ടി ഡീഡ്സ്]]* ( 2005) എന്ന ചിത്രത്തിലെ മെഗ് കമ്മിംഗ്സ്, *[[ബ്ലാക്ക് ക്രിസ്മസ്]]* (2006) എന്ന ഹൊറർ റീമേക്കിലെ ഡാന മാതിസ് എന്നീ താര കഥാപാത്രങ്ങളേയും അവർ അവതരിപ്പിച്ചിരുന്നു. 

## ആദ്യകാലം
മിസിസിപ്പിയിലെ പർവിസിലാണ് ചബർട്ട് ജനിച്ചത്. ചബെർട്ടിന്റെ അഭിപ്രായത്തിൽ അവളുടെ പിതാവ് കാജുൻ വംശീയവിഭാഗത്തിൽപ്പെട്ടയാളാണ്. 1985 ലെ "വേൾഡ്സ് ഔവർ ലിറ്റിൽ മിസ് സ്കോളർഷിപ്പ് മത്സരത്തിൽ" "വേൾഡ്സ് ബേബി പെറ്റിറ്റ്" ആയിരുന്നു. 1992 ലും 1993 ലും  ബ്രോഡ്‌വേയുടെ നിർമ്മാണത്തിൽ *ലെസ് മിസറബിൾസ്‍* എന്ന സംഗീത നാടകത്തിൽ ബാലികയായ കോസെറ്റ് ആയി അഭിനയിച്ചു. 

## ഔദ്യോഗികജീവിതം
പാർട്ടി ഓഫ് ഫൈവിൽ ക്ലോഡിയ സാലിഞ്ചറുടെ വേഷം സ്വീകരിക്കുന്നതിനുമുമ്പായി ബ്രോഡ്‌വേയുടെ *ലെസ് മിസറബിൾസിൽ* കോസെറ്റിന്റെ വേഷം ചബേർട്ട് അവതരിപ്പിച്ചിരുന്നു. 1990 കളുടെ അവസാനത്തിൽ ചാബർട്ട് *ലോസ്റ്റ് ഇൻ സ്‌പേസ്* (1998) എന്ന ബഹിരാകാശ ത്രില്ലർ സിനിമയിൽ പെന്നി റോബിൻസൺ എന്ന കഥാപാത്രത്തെ അവതരിപ്പിച്ചുകൊണ്ട് വെള്ളിത്തിരയിലേയ്ക്ക് അരങ്ങേറ്റം കുറിച്ചു. അതിനുശേഷം, ദി വൈൽഡ് തോൺബെറിസ് എന്ന ആനിമേറ്റഡ് പരമ്പരയിൽ എലിസ തോൺബെറിയുടെ ശബ്ദമായി പ്രത്യക്ഷപ്പെടുകയും കൂടാതെ പരമ്പരയുടെ സിനിമാരൂപങ്ങളായ *ദി വൈൽഡ് തോൺബെറിസ് മൂവി* (2002), *റഗ്രാറ്റ്സ് ഗോ വൈൽഡ്* (2003) എന്നീ രണ്ട് ചിത്രങ്ങളിൽ എലിസ തോൺബറി എന്ന കഥാപാത്രത്തിനു ശബ്ദം നൽകുകയും ചെയ്തു. *നോട്ട് അനദർ ടീൻ മൂവി* എന്ന പാരഡി ചിത്രത്തിൽ അമണ്ടാ ബെക്കർ എന്ന കഥാപാത്രത്തെ അവതരിപ്പിച്ചു. *ബാൾട്ടോ 2: വുൾഫ് ക്വസ്റ്റ്* (2002) എന്ന ആനിമേഷൻ സിനിമയുടെ ടൈറ്റിൽ കഥാപാത്രത്തിന്റെ മകളായ അലിയുവിനായി അവൾ ശബ്ദം നൽകിയതു കൂടാതെ, ആനിമേറ്റഡ് ഹാസ്യപരമ്പര *ഫാമിലി  ഗൈയുടെ* (1999) ആദ്യ സീസണിൽ മെഗ്‌ ഗ്രിഫിൻ എന്ന കഥാപാത്രത്തിനു ശബ്ദം നൽകുകയും പിന്നീട് മില കൂനിസ് എന്ന നടി ഈ ജോലി ഏറ്റെടുക്കുകയും ചെയ്തു. 

## അവലംബം

വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:1982-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ ചലച്ചിത്ര നടിമാർ
മഞ്ജു പത്രോസ്

മലയാള സിനിമകളിലും ടെലിവിഷനിലും പ്രത്യക്ഷപ്പെടുന്ന മലയാളി നടിയാണ് **മഞ്ജു പാത്രോസ്** . മനോരമയിലെ റിയാലിറ്റി ടിവി  പരമ്പരയായ *വെറുതെ അല്ല ഭാര്യയിൽ* മത്സരിച്ചാണ് അവർ ടെലിവിഷൻ ജീവിതം ആരംഭിച്ചത്. മനോരമ ചാനലിലെ മറിമായം എന്ന സിറ്റ്കോമിലെ അഭിനയത്തിലൂടെ അവർ പ്രശസ്തയായി. *അളിയൻ vs അളിയൻ*  എന്ന പരമ്പരയിലെ തങ്കം എന്ന കഥാപാത്രത്തിന്റെ അഭിനയത്തിന് കേരള സ്റ്റേറ്റ് ടെലിവിഷൻ അവാർഡ് (സ്പെഷ്യൽ ജൂറി അവാർഡ്) നേടി. മുപ്പതിലധികം മലയാള സിനിമകളിൽ അഭിനയിച്ചിട്ടുണ്ട്. 2020 ജനുവരി മുതൽ മലയാള റിയാലിറ്റി ടിവി ഷോ *[[ബിഗ് ബോസ് മലയാളം|ബിഗ് ബോസിന്റെ]]* രണ്ടാം സീസണിൽ മത്സരിച്ചിരുന്നു.  

## ആദ്യകാലജീവിതം
മഞ്ജു  പത്രോസ്-  റീത്ത ദമ്പതികളുടെ പുത്രിയായി  കൊച്ചിയിൽ കിഴക്കമ്പലത്താണ്,  ജനിച്ചത്. മഞ്ജു ബെത്ലെഹെമ് ഗേൾസ് ഹൈസ്കൂൾ, ഞാരല്ലൂർ സ്കൂൾ, ഭാരത മാതാ കോളേജ്, തൃക്കാക്കര എന്നിവിടങ്ങളിൽ പഠിച്ചു,. 

## സ്വകാര്യ ജീവിതം
സുനിച്ചൻ ബെർണാഡ് എന്ന പെർക്കുഷ്യനിസ്റ്റുമായി വിവാഹിതയായ അവർക്ക് എഡ് ബെർണാഡ് എന്ന മകനുണ്ട്. 

## കരിയർ
മഞ്ജു ഒരു നല്ല നർത്തകിയാണ്. അവരുടെ നൃത്ത പരിപാടി കാണാനിടയായ ചക്രം എന്ന സിനിമയുടേ കാസ്റ്റിങ്ങ് ടീം മുഖേന സിനിമയുടേ സംവിധായകൻ എ.കെ. ലോഹിതദാസാണ് ആദ്യമായി അഭിനയിക്കാനുള്ള വാഗ്ദാനം നൽകിയത്.  മനോരമയിലെ ദമ്പതികളുടെ റിയാലിറ്റി ടിവി ഷോ *വെറുതെ  അല്ല ഭാര്യയുടെ* രണ്ടാം സീസണിലാണ് മഞ്ജു ടെലിവിഷനിൽ അരങ്ങേറ്റം കുറിച്ചത്. മനോരമയിലെ ജനപ്രിയ കോമഡി സിറ്റ്കോമായ *മറിമായം എന്ന* കഥാപാത്രത്തിലൂടെ ടെലിവിഷനിലെ അഭിനയം ആരംഭിച്ചു.  ഒരു അഭിനേത്രിയെന്ന നിലയിൽ അവളുടെ തകർപ്പൻ കഥാപാത്രമായിരുന്നു അത്.   *മായമോഹിനി*, *കുന്നംകുളത്തങ്ങാടി* തുടങ്ങിയ സിറ്റ്കോമുകളിലും അവർ പ്രത്യക്ഷപ്പെട്ടു. *അളിയൻ vs അളിയൻ* എന്ന ചിത്രത്തിലെ തങ്കം എന്ന കഥാപാത്രത്തിന് കേരള സ്റ്റേറ്റ് ടെലിവിഷൻ അവാർഡ് (സ്പെഷ്യൽ ജൂറി അവാർഡ്) ലഭിച്ചു.  ഏഷ്യാനെറ്റിൽ സംപ്രേഷണം ചെയ്യുന്ന 15 ആഴ്ച നീണ്ടുനിൽക്കുന്ന മലയാള റിയാലിറ്റി ഷോ *[[ബിഗ് ബോസ് മലയാളം|ബിഗ് ബോസിന്റെ]]* രണ്ടാം സീസണിൽ 2020 ജനുവരിയിൽ അവർ മത്സരാർത്ഥിയായിരുന്നു.

## ഫിലിമോഗ്രാഫി

### സിനിമകൾ

### ടെലിവിഷൻ

### വെബ് സീരീസ്

### ഹ്രസ്വചിത്രങ്ങൾ

## അവാർഡുകൾ

## ബാഹ്യ ലിങ്കുകൾ

*    
* മഞ്ജു സുനിചെൻ - ചലച്ചിത്ര നടി, സീരിയൽ നടി  
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
പൊരുക്ക്

ഒരു ശുദ്ധജല മത്സ്യമാണ് പൊരുക്ക് (Gangetic leaf fish / Mud Perch), ശാസ്ത്രീയ നാമം - Nandus Nandus. കേരളത്തിലെ മറ്റ് പ്രദേശങ്ങളിലെ മലയാളം പേരുകൾ മുതുക്കി, മൂതാടി, മുതുകല, മുതുപ്പില, മുതുകൊമ്പല, മുത്തി, മുത്തിപ്പൊരുക്ക്, ഉറക്കംതൂങ്ങി എന്നിങ്ങനെയാണ്. ഒലിവ് പച്ച നിറത്തിലുള്ള, പ്രത്യേക രൂപം ഒന്നുമില്ലാത്ത ഡിസൈൻ ഇവയുടെ ശരീരത്തിൽ ഉണ്ട്. ഇതിന്റെ ഡിസൈൻ പ്രത്യേകത നിമിത്തം ചിലയിടങ്ങളിൽ ഇതിനെ അക്വേറിയങ്ങളിൽ വളർത്തുന്നു. അപൂർവമായിക്കൊണ്ടിരിക്കുന്ന ശുദ്ധജല മത്സ്യങ്ങളിൽ ഒരു ഇനമാണ് ഇത്.
## ചിത്രശാല

File:Asian leafish.jpg|Asian leaf fish captured by local fisherman at Pariej water tank (Anand District)
File:Gangetic leaf fish , Nandus Nandus (Hamilton 1822).jpg|thumb|Gangetic leaf fish , Nandus Nandus (Hamilton 1822)
File:Gangetic leaf fish.jpg|thumb|Gangetic leaf fish


## അവലംബം

വർഗ്ഗം:ശുദ്ധജല മത്സ്യങ്ങൾ
ജനത കർഫ്യൂ

2020 മാർച്ചിൽ ഇന്ത്യയിലെ കൊറോണ വൈറസ് ബാധയെ തുടർന്ന് പൊതുജനങ്ങൾ സ്വന്തമായി ചുമത്തിയ കർഫ്യൂ ആണ് **ജനത കർഫ്യൂ**. ഈ പദാവലി ആദ്യമായി ഉപയോഗിച്ചത് ഇന്ത്യൻ പ്രധാനമന്ത്രി നരേന്ദ്ര മോദിയാണ്. കൊറോണ വൈറസ് 2019 എന്ന ആഗോള പകർച്ചവ്യാധിയുടെ സമയത്ത്, 2020 മാർച്ച് 19 വ്യാഴാഴ്ച രാത്രി 8 മണിക്ക് പൊതുജനങ്ങളോട് നടത്തിയ പ്രസംഗത്തിലാണ് ഈ ആഹ്വാനം നടത്തിയത്. 2020 മാർച്ച് 22 ഞായറാഴ്ച രാവിലെ 7 മുതൽ രാത്രി 9 വരെ 'ജനത കർഫ്യൂ' പാലിക്കണമെന്ന് അദ്ദേഹം തന്റെ പ്രസംഗത്തിൽ അഭ്യർത്ഥിച്ചു. പൊതുജനങ്ങൾക്കായി ചുമത്തിയ കർഫ്യൂ എന്നാണ് അദ്ദേഹമതിനെ നിർവചിച്ചത്. ജനത കർഫ്യൂ സമയത്ത് അവശ്യ സേവനങ്ങളുമായി ബന്ധപ്പെട്ടവരൊഴികെ മറ്റാരും വീടുകൾക്ക് പുറത്തിറങ്ങരുതെന്ന്  അദ്ദേഹം അഭ്യർത്ഥിച്ചു.  

ജനത കർഫ്യൂ ലോൿഡൗൺ എന്നതിൽ നിന്ന് വ്യത്യസ്തമാണ്. ലോക്ക്ഡൗൺ നിയമം ജനങ്ങൾക്ക് മേൽ നിർബന്ധിതമായി ചുമത്തപ്പെടുമ്പോൾ ജനത കർഫ്യൂ വ്യക്തിപരമായി നിർബന്ധമല്ല, പൊതുജനങ്ങൾ അത് പാലിക്കേണ്ടത് നിർബന്ധമാണ്. പ്രധാനമന്ത്രിയുടെ ആഹ്വാനത്തിന് പിന്തുണയുമായി പ്രമുഖരുൾപ്പെടെ നിരവധി പേർ രംഗത്തെത്തിയിരുന്നു.
## പ്രവർത്തന പദ്ധതി
അത്യാവശ്യ സേവനങ്ങളായ പോലീസ്, മെഡിക്കൽ സർവീസസ്, മീഡിയ, ഹോം ഡെലിവറി പ്രൊഫഷണലുകൾ, അഗ്നിശമന സേനാംഗങ്ങൾ എന്നിവ ഒഴികെയുള്ള എല്ലാവരും കർഫ്യൂവിൽ പങ്കെടുക്കേണ്ടതുണ്ട്.  വൈകുന്നേരം 5 മണിക്ക്, എല്ലാ പൗരന്മാരും അവരുടെ വാതിലുകൾ, ബാൽക്കണി, ജാലകങ്ങൾ എന്നിവയിൽ നിൽക്കാനും കൈയടിച്ചോ പാത്രങ്ങളിൽ മുട്ടിയോ അല്ലെങ്കിൽ മണി മുഴക്കിയോ ആരോഗ്യ സേവനങ്ങൾ നൽകുന്ന പ്രൊഫഷണലുകളെ അഭിനന്ദിക്കാനും ആഹ്വാനം ചെയ്യുന്നുണ്ട്. രാജ്യത്ത് കർഫ്യൂ നടപ്പിലാക്കുന്നതിനായി നാഷണൽ കേഡറ്റ് കോർപ്സ്, നാഷണൽ സർവീസ് സ്കീം എന്നിവരുടെ സഹായം ഉപയോഗപ്പെടുത്തും .  ജനത കർഫ്യൂവിനെക്കുറിച്ച് മറ്റ് 10 പേരെ അറിയിക്കണമെന്നും കർഫ്യൂ പാലിക്കാൻ എല്ലാവരേയും പ്രോത്സാഹിപ്പിക്കണമെന്നും പ്രധാനമന്ത്രി യുവാക്കളോട് അഭ്യർത്ഥിച്ചു. The Prime Minister also urged the youth to inform 10 others about Janata curfew and encourage everyone to observe the curfew.

## References

വർഗ്ഗം:പകർച്ചവ്യാധികൾ
വർഗ്ഗം:നിയന്ത്രണം
ക്രിസ്റ്റൻ ബെൽ

**ക്രിസ്റ്റൻ ആൻ ബെൽ** (ജനനം: ജൂലൈ 18, 1980) ഒരു അമേരിക്കൻ നടിയും ഗായികയും സംവിധായികയുമാണ്. ന്യൂയോർക്ക് യൂണിവേഴ്‌സിറ്റിയിലെ ടിഷ് സ്‌കൂൾ ഓഫ് ആർട്‌സിൽ പഠിക്കുമ്പോൾ നാടകങ്ങളിൽ അഭിനയിച്ചാണ് അവർ ഔദ്യോഗിക ജീവിതം ആരംഭിച്ചത്. 2001 ൽ *ദി അഡ്വഞ്ചേഴ്സ് ഓഫ് ടോം സോയർ* എന്ന കോമഡി മ്യൂസിക്കലിലെ ബെക്കി താച്ചർ എന്ന കഥാപാത്രത്തെ അവതരിപ്പിച്ചുകൊണ്ട് ബ്രോഡ്‌വേയിൽ അരങ്ങേറ്റം കുറിക്കുകയും അടുത്ത വർഷം *ദി ക്രൂസിബിൾ* എന്ന നാടകത്തിന്റെ ബ്രോഡ്‌വേ പുനരുജ്ജീവനത്തിൽ പ്രത്യക്ഷപ്പെടുകയും ചെയ്തു. 2004 ൽ *സ്പാർട്ടൻ* എന്ന ആക്ഷൻ ത്രില്ലർ സിനിമയിൽ അഭിനയിക്കുകയും ടെലിവിഷൻ നാടകീയ ചിത്രമായ *ഗ്രേസിസ് ചോയ്സിലെ* അഭിനയത്തിന് നിരൂപക പ്രശംസ ലഭിക്കുകയും ചെയ്തു.

*വെറോണിക്ക മാർസ്* (2004–2007) എന്ന കൌമാര നോയർ നാടകീയ ടെലിവിഷൻ പരമ്പരയിലെ ശീർഷക കഥാപാത്രമായി ബെൽ നിരൂപക പ്രശംസ നേടി. ഈ പരമ്പരയിലെ അഭിനയത്തിന് ടെലിവിഷനിലെ മികച്ച നടിക്കുള്ള സാറ്റേൺ അവാർഡ് ലഭിച്ചു. ഇതേവേഷം 2014 ലെ ചലച്ചിത്ര തുടർച്ചയിലും 2019 ലെ പരമ്പരയുടെ പുനരാവിഷ്ക്കരണത്തിലും വീണ്ടും ഈ അവതരിപ്പിച്ചു. വെറോണിക്ക മാർസിലെ അഭിനയ കാലത്ത്, ക്രിസ്റ്റൻ ബെൽ മേരി ലെയ്ൻ എന്ന കഥാപാത്രമായി *റീഫർ മാഡ്നെസ്: ദി മൂവി മ്യൂസിക്കൽ* (2005) എന്ന സംഗീതപ്രധാനമായ സിനിമയിൽ അഭിനയിച്ചു. 2007 മുതൽ 2008 വരെ *ഹീറോസ്* എന്ന സയൻസ് ഫിക്ഷൻ നാടക പരമ്പരയിൽ എല്ലെ ബിഷപ്പ് എന്ന കഥാപാത്രമായി ബെൽ അഭിനയിച്ചു. 2007 മുതൽ 2012 വരെ കൗമാര നാടക പരമ്പരയായ ഗോസിപ്പ് ഗേളിൽ ശബ്ദം നൽകി.

2008 ൽ, ഫൊർഗെറ്റിങ് സാറാ മാർഷൽ എന്ന ചിത്രത്തിലെ ടൈറ്റിൽ കഥാപാത്രമായി അഭിനയിച്ചു. അതിനുശേഷം കപ്പിൾസ് റിട്രീറ്റ് (2009), വെൻ ഇൻ റോം (2010), യു എഗെയ്ൻ (2010), ദി ബോസ് (2016), ബാഡ് മംസ് (2016), എ ബാഡ് മംസ് ക്രിസ്മസ് (2017) ഉൾപ്പെടെയുള്ള നിരവധി ഹാസ്യ ചലച്ചിത്രങ്ങളിൽ അഭിനയിച്ചു. ഡിസ്നി ആനിമേറ്റഡ് ഫാന്റസി ചിത്രങ്ങളായ ഫ്രോസൺ (2013), റാൽഫ് ബ്രേക്ക്‌സ് ഇൻറർനെറ്റ് (2018), ഫ്രോസൺ II (2019), ഹ്രസ്വചിത്രങ്ങളായ ഫ്രോസൺ ഫിവർ (2015), ഒലാഫ്സ് ഫ്രോസൺ അഡ്വഞ്ചർ (2017) എന്നിവയിൽ പ്രിൻസസ് അന്ന എന്ന കഥാപാത്രത്തിന് ശബ്ദം നൽകിയതിന്റെപേരിൽ കൂടുതൽ അംഗീകാരം നേടി. 

2012 മുതൽ 2016 വരെ ബെൽ ഷോടൈം കോമഡി സീരീസായ ഹൌസ് ഓഫ് ലൈസിലെ നായികയായ ജെന്നി വാൻ ഡെർ ഹൂവൻ എന്ന കഥാപാത്രമായി ആയി അവർ അഭിനയിച്ചു. 2016 മുതൽ 2020 വരെ എൻ‌ബി‌സി കോമഡി സീരീസായ ദി ഗുഡ് പ്ലേസിൽ എലീനോർ ഷെൽസ്ട്രോപ്പ് എന്ന പ്രധാന വേഷത്തിൽ അഭിനയിക്കുകയും ഇതിന് മികച്ച നടിക്കുള്ള ടെലിവിഷൻ പരമ്പര, മ്യൂസിക്കൽ അല്ലെങ്കിൽ കോമഡിയ്ക്കുള്ള ഗോൾഡൻ ഗ്ലോബ് അവാർഡ് നാമനിർദ്ദേശം ലഭിച്ചു. 

## ആദ്യകാലം
1980 ജൂലൈ 18 ന് ഡെട്രോയിറ്റിന്റെ പ്രാന്തപ്രദേശമായ മിഷിഗനിലെ ഹണ്ടിംഗ്ടൺ വുഡ്സിൽ ബെൽ ജനിക്കുകയും വളരുകയും ചെയ്തു. അവളുടെ മാതാവ് ലോറെലി (മുമ്പ്, ഫ്രൈജിയർ) ഒരു രജിസ്റ്റർ ചെയ്ത നഴ്സും പിതാവ് ടോം ബെൽ നെവാഡയിലെ ലാസ് വെഗാസിൽ ഒരു ടെലിവിഷൻ വാർത്താ ഡയറക്ടറായി ജോലി ചെയ്യുന്ന വ്യക്തിയുമാണ്. അവൾക്ക് രണ്ട് വയസ് പ്രായമുള്ളപ്പോൾ മാതാപിതാക്കൾ വിവാഹമോചനം നേടി. അവളുടെ പിതാവിന്റെ രണ്ടാം വിവാഹത്തിൽ നിന്ന് അവൾക്ക് അർദ്ധസഹോദരിമാരുണ്ട്. അതുപോലെതന്നെ മാതാവിന്റെ രണ്ടാം വിവാഹത്തിൽ നിന്നും അവൾക്ക് രണ്ട് അർദ്ധസഹോദരിമാരും രണ്ട് അർദ്ധസഹോദരന്മാരുമുണ്ട്. അവളുടെ മാതാവ് പോളിഷ് വംശജയും പിതാവ് ജർമ്മൻ, സ്കോട്ടിഷ്, ഐറിഷ് വംശജനുമാണ്. 

## അവലംബം

വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ പോപ്പ് ഗായകർ
വർഗ്ഗം:1980-ൽ ജനിച്ചവർ
വർഗ്ഗം:ജൂലൈ 18-ന് ജനിച്ചവർ
ബോണി ബെഡെലിയ

**ബോണി ബെഡെലിയ കൽക്കിൻ** (ജനനം: മാർച്ച് 25, 1948) ഒരു അമേരിക്കൻ നടിയാണ്. നാടക മേഖലയിലൂടെ തന്റെ ഔദ്യോഗിക ജീവിതം ആരംഭിച്ചതിന് ശേഷം *ലവ് ഓഫ് ലൈഫ്* (1961-1967) എന്ന സിബിഎസ് പകൽസമയ സോപ്പ് ഓപ്പറയിൽ അഭിനയിക്കുകയും *ദി ജിപ്സി മോത്ത്സ്* (1969) എന്ന സിനിമയിലൂടെ സിനിമയിൽ അരങ്ങേറ്റം കുറിക്കുകയും ചെയ്തു. 1983-ൽ പുറത്തിറങ്ങിയ *ഹാർട്ട് ലൈക്ക് എ വീൽ* എന്ന ചിത്രത്തിലെ അഭിനയത്തിന്റെപേരിൽ അവർ ഗോൾഡൻ ഗ്ലോബ് അവാർഡിനും *ദി പ്രിൻസ് ഓഫ് പെൻസിൽവാനിയയിലെ* (1988) വേഷത്തിന് ഒരു ഇൻഡിപെന്റന്റ് സ്പിരിറ്റ് അവാർഡിനും നാമനിർദ്ദേശം ചെയ്യപ്പെട്ടു. *ഡൈ ഹാർഡ്* (1988) *ഡൈ ഹാർഡ് 2* (1990) എന്നീ ആക്ഷൻ ചിത്രങ്ങളിലെ ഹോളി ജെന്നെറോ മക്ക്ലെയ്ൻ എന്ന കഥാപാത്രത്തിലൂടെയും *ദെ ഷൂട്ട് ഹോഴ്‌സ്, ഡോഡ് ദെ?* (1969), *ലവേഴ്‌സ് ആൻഡ് അദർ സ്ട്രേഞ്ചേർസ്* (1970), *ബോണാൻസ* എന്ന ടെലിവിഷൻ പരമ്പര (1969, 1972 മൈക്കൽ ലാൻഡന്റെ ജോഡിയായി പ്രത്യക്ഷപ്പെട്ടു), *പ്രീസ്യൂംഡ് ഇന്നസെന്റ്* (1990), *നീഡ്ഫുൾ തിംഗ്സ്* (1993) എന്നിവയിലെ വേഷങ്ങളിലൂടെയാണ് അവർ കൂടുതലായി അറിയപ്പെടുന്നത്. അതുപോലെതന്നെ മറ്റ് പല പ്രമുഖ ചലച്ചിത്ര വേഷങ്ങളും ബെഡെലിയയ്ക്ക് ലഭിച്ചിട്ടുണ്ട്.

ടെലിവിഷൻ വേഷങ്ങൾക്ക് ബെഡെലിയ രണ്ട് എമ്മി അവാർഡ് നാമനിർദ്ദേശങ്ങൾ നേടിയിട്ടുണ്ട്. 2001 മുതൽ 2004 വരെ ലൈഫ് ടൈം ടെലിവിഷൻ നാടക പരമ്പരയായ *ദി ഡിവിഷനിൽ* ബെഡെലിയ ഒരു പ്രധാന കഥാപാത്രത്തെ അവതരിപ്പിച്ചു. പിന്നീട് എൻ‌ബി‌സി നാടക പരമ്പരയായ പാരന്റ്ഹുഡ് (2010–2015) ൽ കാമിൽ ബ്രാവെർമാൻ എന്ന കഥാപാത്രമായി അഭിനയിച്ചു.

## ആദ്യകാലം, വിദ്യാഭ്യാസം
എഴുത്തുകാരനും പത്രാധിപരുമായ മരിയൻ എഥേലിന്റെയും (മുമ്പ്, വാഗ്നർ) പബ്ലിക് റിലേഷൻസിൽ പ്രവർത്തിച്ചിരുന്ന ഫിലിപ്പ് ഹാർലി കൽക്കിന്റേയും പുത്രിയായി ന്യൂയോർക്ക് നഗരത്തിലെ മാൻഹട്ടൻ ബറോയിലാണ് ബെഡെലിയ ജനിച്ചത്. അവളുടെ പിതാവിന്റെ സ്ഥാപനം പാപ്പരായതോടെ കുടുംബം ഒരു പ്രയാസകരമായ സാമ്പത്തിക ഘട്ടത്തിലൂടെ കടന്ന പോകവേയായിരുന്ന അവുടെ ജനനം. 14 വയസ്സുള്ളപ്പോൾ മാതാവ് മരണമടഞ്ഞ അവരുടെ പിതാവും അൾസർ രോഗത്താൽ താമസിയാതെ മരണമടഞ്ഞു. അവരുടെ രണ്ട് സഹോദരന്മാരിൽ ഒരാൾ നടൻ കിറ്റ് കൽക്കിനും, ഒരു സഹോദരി കാൻഡിസ് കൽക്കിനുമാണ്. മക്കൗലി, കീരൻ, റോറി കൽക്കിൻ എന്നീ നടന്മാരുടെ അമ്മായി കൂടിയാണ് അവർ. ബെഡെലിയ തന്റെ ചെറുപ്പത്തിൽ തന്നെ സ്കൂൾ ഓഫ് അമേരിക്കൻ ബാലെയിൽ നൃത്തം അഭ്യസിച്ചു. എച്ച്ബി സ്റ്റുഡിയോയിൽ നിന്ന് അഭിനയ പരിശീലനം നേടുകയും ചെയ്തു.

## ഔദ്യോഗികജീവിതം
ഒരു അഭിനേത്രിയാകുന്നതിനുമുമ്പ്, ബെഡെലിയ ബാലെ നൃത്തം പഠിക്കുകയും ന്യൂയോർക്ക് നഗരത്തിൽ ദി നട്ട്ക്രാക്കർ ഉൾപ്പെടെ കുറച്ച് പ്രൊഡക്ഷനുകളുടെ ബാലെകളിൽ പ്രത്യക്ഷപ്പെടുകയും ചെയ്തു. സ്‌ക്രീനിലെ അവളുടെ ഒരേയൊരു നൃത്തം പ്ലേ ഹൌസ് 90 എന്ന പരമ്പരയിലെ ക്ലാര എന്ന വേഷമായിരുന്നു. 1961 മുതൽ 1967 വരെ, സിബിഎസ് സോപ്പ് ഓപ്പറയായ ലവ് ഓഫ് ലൈഫിലെ സാൻഡി പോർട്ടർ എന്ന കഥാപാത്രത്തെ അവതരിപ്പിക്കുന്ന പതിവു താരമായിരുന്ന ബെഡെലിയ. 1962 ൽ ഐൽ ഓഫ് ചിൽഡ്രനിൽ പാറ്റി ഡ്യൂക്കിനെ പിന്തുണയ്ക്കുന്ന കഥാപാത്രമായി ബ്രോഡ്‌വേയിലും ജോലി ചെയ്യുകയും 1966 ൽ *മൈ സ്വീറ്റ് ചാർലി* എന്ന ടെലിവിഷൻ സിനിമയിൽ നായികയായി അഭിനയിച്ചതിന് തിയേറ്റർ വേൾഡ് അവാർഡ് നേടുകയും ചെയ്തു.

## സ്വകാര്യജീവിത
1969 ഏപ്രിൽ 24 ന്‌ ബെഡെലിയ തിരക്കഥാകൃത്ത് കെൻ ലൂബറിനെ വിവാഹം കഴിച്ചു. 1980 ൽ വിവാഹമോചനം നേടിയ ഈ ദമ്പതികൾക്ക് ഉറി (ജനനം 1970), ജോനാ (ജനനം 1976) എന്നിങ്ങനെ രണ്ട് ആൺമക്കളുണ്ടായിരുന്നു. പിന്നീട് സംഗീതജ്ഞനും തിരക്കഥാകൃത്തുമായ ജയ് ടെൽഫറുമായി ഒരു ഹ്രസ്വകാലത്തേയ്ക്ക് വിവാഹിതയായ അവർ 1995 ൽ നടൻ മൈക്കൽ മാക്രെയെ വിവാഹം കഴിച്ചു.

## അവലംബം

വർഗ്ഗം:1948-ൽ ജനിച്ചവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
മാർ‌ഗ്വെറൈറ്റ് ചർച്ചിൽ

**മാർ‌ഗ്വെറൈറ്റ് ചർച്ചിൽ** (ജീവിതകാലം: ഡിസംബർ 26, 1910  - ജനുവരി 9, 2000) 1929 മുതൽ 1952 വരെയുള്ള കാലഘട്ടത്തിൽ ചലച്ചിത്രജീവിതം നയിച്ചിരുന്ന ഒരു അമേരിക്കൻ നടിയായിരുന്നു. ജോൺ വെയ്‌നിന്റെ *[[ബിഗ് ട്രയിൽ]]* (1930) എന്ന ചിത്രത്തിലെ ആദ്യ പ്രമുഖ അഭിനേത്രിയെന്ന നിലയിലാണ് അവർ ഇന്ന് അറിയപ്പെടുന്നത്.

ഒരു തീയേറ്റർ ശൃംഖലയുടെ ഉടമസ്ഥതയുണ്ടായിരുന്ന വ്യക്തിയും നിർമ്മാതാവായിരുന്ന എഡ്വേർഡ് പെയ്‌സെൻ ചർച്ചിലിന്റെയും മാർ‌ഗ്വെറൈറ്റ് എൻ. ഗ്രഹാമിന്റെയും മകളായിരുന്നു അവർ. അവർക്ക് പത്ത് വയസ് പ്രായമുള്ളപ്പോൾ പിതാവ് അന്തരിച്ചു. ന്യൂയോർക്ക് നഗരത്തിലെ പ്രൊഫഷണൽ ചിൽഡ്രൻസ് സ്കൂളിലും തിയേറ്റർ ഗിൽഡ് ഡ്രമാറ്റിക് സ്കൂളിലുമായിരുന്നു അവരുടെ ആദ്യകാല വിദ്യാഭ്യാസം. വേദിയിൽ പ്രത്യക്ഷപ്പെട്ട അവർ വെറും പതിനാറു വയസ് പ്രായമുള്ളപ്പോൾ ബ്രോഡ്‌വേയിൽ ഒരു പ്രമുഖ വനിതയായി പ്രശംസിക്കപ്പെട്ടു. ഫോക്സ് ഫിലിമിലെ ഒരു ഉദ്യോഗസ്ഥൻ അവരുടെ അഭിനയത്തിൽ ആകൃഷ്ടനായി  ഒരു കരാർ നൽകിയതോടെ, താമസിയാതെ അവർ *ദ ഡിപ്ലോമാറ്റ്സ്* (1929) എന്ന സിനിമയിലൂടെ ചലച്ചിത്രലോകത്തേയ്ക്ക് അരങ്ങേറ്റം കുറിച്ചു.

## '''ഔദ്യോഗികജീവിതം'''
റൌൾ വാൽഷിന്റെ ആദ്യകാല ചലച്ചിത്ര ഇതിഹാസമായ ദി ബിഗ് ട്രയലിൽ (1930) ചർച്ചിൽ, ജോൺ വെയ്നിന്റെ ആദ്യ മുഖ്യകഥാപാത്രത്തിന്റെ നായികയായി അഭിനയിച്ചു. അടുത്ത വർഷം ജോൺ വെയ്നിനൊപ്പം *ഗേൾസ് ഡിമാൻഡ് എക്‌സൈറ്റ്മെന്റിലും* (1931) സ്പെൻസർ ട്രേസി, ജോർജ്ജ് റാഫ്റ്റ് എന്നിവരോടൊപ്പം ക്വിക്ക് മില്യൺസിലും (1931), വിൽ റോജേഴ്സിനൊപ്പം *അംബാസഡർ ബില്ലിലും* (1931) വാർണർ ഓലാൻഡിനൊപ്പം ചാർലി ചാൻ കാരിസ് ഓണിലും (1931), ജോർജ്ജ് ഓബ്രിയനുമൊത്ത് *റൈഡേഴ്സ് ഓഫ് പർപ്പിൾ സേജിലും* (1931), ചാൾസ് ഫാരെലിനൊപ്പം ഗേൾ വിത്തൗട്ട് എ റൂമിലും (1933), റാൽഫ് ബെല്ലാമിയുമായി ദി ഫൈനൽ അവറിലും (1936), ബോറിസ് കാർലോഫിനൊപ്പം ദി വാക്കിംഗ് ഡെഡിലും (1936), എഡ്വേർഡ് വാൻ സ്ലോണിനൊപ്പം ഡ്രാക്കുളാസ് ഡോട്ടർ (1936) എന്നിവയിലും മാർഗ്വെറൈറ്റ് ചർച്ചിൽ അഭിനയിച്ചു.

## കുടുംബം
മാർഗ്വെറൈറ്റ് ചർച്ചിൽ 25 ലധികം ചിത്രങ്ങളിൽ പ്രത്യക്ഷപ്പെട്ടിരുന്നു. 1933 ജൂലൈ 15 മുതൽ 1948 ൽ വിവാഹമോചനം വരെയുള്ള 15 വർഷക്കാലം ഒരുതവണ അവരുടെ സഹതാരമായിരുന്ന ജോർജ്ജ് ഓബ്രിയനുമായി വിവാഹിതരായിരുന്നു. അവർക്ക് മൂന്ന് മക്കളുണ്ടായിരുന്നു, അവരിൽ ഒരാളായിരുന്ന നോവലിസ്റ്റ് ഡാർസി ഓബ്രിയനേക്കാൾ രണ്ട് വർഷം കൂടുതൽ അവർ ജീവിച്ചു. മകൾ ഓറിൻ 1966 മുതൽ ന്യൂയോർക്ക് ഫിൽഹാർമോണിക് ഓർക്കസ്ട്രയ്ക്കായി ഡബിൾ ബാസ് ചെയ്തിരുന്നു. മൂന്നാമത്തെ കുട്ടി ബ്രയാൻ 1934 ൽ ശൈശവാവസ്ഥയിൽത്തന്നെ മരണമടഞ്ഞിരുന്നു.

ഓബ്രിയനിൽ നിന്നുള്ള വിവാഹമോചനത്തിനുശേഷം അവർ ഒരു സിനിമയിലും ഏതാനും ടെലിവിഷൻ നാടകങ്ങളിലും പ്രത്യക്ഷപ്പെട്ടു. 1954 ൽ പീറ്റർ ഗാനൈൻ എന്ന ശില്പിയുമായി അവർ വിവാഹനിശ്ചയം പ്രഖ്യാപിച്ചു. "കാലിഫോർണിയ വിവാഹ സൂചിക, 1949–1959" ൽ, പീറ്റർ ഗനൈനും മർഗൂറൈറ്റ് ചർച്ചിലിനുമായി 1954 ജൂൺ 5 ന് നടന്ന വിവാഹവും ഫയൽ തീയതിയും രേഖപ്പെടുത്തിയിട്ടുണ്ട്.

## പിൽക്കാലജീവിതം
1960 ൽ അവർ റോമിലേക്കും 1970 ൽ പോർച്ചുഗലിലെ ലിസ്ബണിലേക്കും താമസം മാറി. 1990 കളിൽ പുത്രൻ ഡാർസിയുടെ അടുത്ത് താമസിക്കാനായി അവൾ അമേരിക്കയിൽ തിരിച്ചെത്തുകയും അയാളുടെ കാലശേഷം രണ്ടുവർഷംകൂടി ജീവിച്ചിരിക്കുകയും ചെയ്തു.

## മരണം
2000 ജനുവരി 9 ന് 89 വയസ്സുള്ളപ്പോൾ അവർ ഒക്ലഹോമയിലെ ബ്രോക്കൺ ആരോയിൽവച്ച് അന്തരിച്ചു.

## അവലംബം

വർഗ്ഗം:അമേരിക്കൻ നാടകനടിമാർ
വർഗ്ഗം:1910-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വിർജിൻ ആന്റ് ചൈൽഡ് (സിറാനി)

1663-ൽ ഇറ്റാലിയൻ ആർട്ടിസ്റ്റ് എലിസബറ്റ സിറാനി സൃഷ്ടിച്ച ഓയിൽ പെയിന്റിംഗാണ് **വിർജിൻ ആൻഡ് ചൈൽഡ്.** രണ്ട് വർഷത്തിന് ശേഷം 27 ആം വയസ്സിൽ അവർ മരിച്ചു.  വാഷിംഗ്ടൺ ഡി.സിയിലെ നാഷണൽ മ്യൂസിയം ഓഫ് വിമൻ ഇൻ ആർട്‌സിന്റെ ഉടമസ്ഥതയിലാണ് ഈ പെയിന്റിംഗ്. ഇതിന്റെ അളവുകൾ 86 മുതൽ 70 സെന്റിമീറ്റർ വരെയാണ് (34 മുതൽ 28 ഇഞ്ച് വരെ).

## വിവരണം
ക്രിസ്തുവായ കുട്ടിയെ മടിയിൽ പിടിച്ചിരിക്കുന്ന മേരിയെ ചിത്രീകരിച്ചിരിക്കുന്നു. രണ്ട് പ്രതിരൂപങ്ങളും ഒരു പിരമിഡൽ രചനയാണ്. അവ ഇരുണ്ട പശ്ചാത്തലത്തിൽ ശക്തമായി പ്രകാശിക്കുന്നു. മേരി തലയിൽ സ്കാർഫ് ധരിച്ചിരിക്കുന്നു. അവരുടെ വസ്ത്രം നീല, ചുവപ്പ്, വെള്ള നിറങ്ങളിൽ വെളിപ്പെടുന്നു - നിറങ്ങൾ പരമ്പരാഗതമായി മേരിയുമായി ബന്ധപ്പെട്ടിരിക്കുന്നു. നഗ്നനായ ക്രൈസ്റ്റ് ചൈൽഡ് പിങ്ക് തലയിണയിൽ ഇരുന്നുകൊണ്ട് മറിയയെ വെള്ള, ചുവപ്പ് റോസാപ്പൂക്കൾ കൊണ്ടുള്ള കിരീടം അണിയിക്കുന്നു. കന്യകയുടെ ഇടതുകൈയിൽ ഒരു സ്വർണ്ണ ടസ്സൽ കെട്ടിയിരിക്കുന്നു.
## പൈതൃകം
സിറാനിയുടെ പെയിന്റിംഗ് ഇപ്പോൾ വാഷിംഗ്‌ടൺ ഡിസിയിലെ നാഷണൽ മ്യൂസിയം ഓഫ് വിമൻ ഇൻ ആർട്‌സിൽ പ്രദർശിപ്പിച്ചിരിക്കുന്നു. ഈ ചിത്രം മ്യൂസിയത്തിന്റെ സ്ഥാപകരായ വാലസും വിൽഹെൽമിന ഹോളഡേയും സംഭാവന ചെയ്തു. ഈ ചിത്രത്തിന്റെ സംരക്ഷണത്തിനുള്ള ഗ്രാന്റ് നാഷണൽ സതേൺ കാലിഫോർണിയ സ്റ്റേറ്റ് കമ്മിറ്റി മ്യൂസിയം ഓഫ് വിമൻ ഇൻ ആർട്സിന് നല്കി. 1994 ഒക്ടോബറിൽ യുണൈറ്റഡ് സ്റ്റേറ്റ്സ് പോസ്റ്റൽ സർവീസിന്റെ ക്രിസ്മസ് ഹോളിഡേ സ്റ്റാമ്പ് സീരീസിനും ഈ ചിത്രം തിരഞ്ഞെടുക്കപ്പെട്ടു. ഈ പരമ്പരയിൽ ഒരു സ്ത്രീ അവതരിപ്പിക്കുന്ന ആദ്യ ചിത്രമാണിത്.1990 കളിൽ ഈ സ്റ്റാമ്പുകളുടെ ഒരു ബില്യണിലധികം പകർപ്പുകൾ നിർമ്മിക്കപ്പെട്ടു.  ഇത് ഏറ്റവും കൂടുതൽ വിറ്റഴിക്കപ്പെട്ട 29 സെന്റ് സ്റ്റാമ്പുകളിൽ ഒന്നായി മാറി.

## ചിത്രകാരിയെക്കുറിച്ച്

ഒരു ഇറ്റാലിയൻ ബറോക്ക് ചിത്രകാരിയും അച്ചടി നിർമ്മാതാവുമായിരുന്നു **എലിസബേറ്റ സിറാനി**.(8 ജനു: 1638 – 28 ഓഗ:1665). ചിത്രകാരികൾക്കുവേണ്ടി അദ്ധ്യാപനകേന്ദ്രവും അവർ ആരംഭിയ്ക്കുകയുണ്ടായി. ചരിത്രവും ചരിത്രകഥാപാത്രങ്ങളും അവരുടെ ചിത്രണ വിഷയങ്ങളായിരുന്നു. ഇരുപത്തേഴാമത്തെ വയസ്സിൽ ദുരൂഹസാഹചര്യത്തിൽ മരണമടയുകയാണുണ്ടായത്.എലിസബറ്റ സിറാനി 200 ലധികം പെയിന്റിംഗുകളും 15 കൊത്തുപണികളും നൂറുകണക്കിന് ഡ്രോയിംഗുകളും നിർമ്മിച്ചു. പ്രത്യേകിച്ച് അവരുടെ ആദ്യകാല മരണം കണക്കിലെടുത്ത് ഇത് അവരെ വളരെ സമൃദ്ധമായ ഒരു കലാകാരിയാക്കി. ഈ നൂറുകണക്കിന് ഡ്രോയിംഗുകളിൽ നാലിലൊന്ന് സിറാനി നടത്തിയ അറിയപ്പെടുന്ന പെയിന്റുകളുമായോ പ്രിന്റുകളുമായോ ബന്ധപ്പെട്ടിരിക്കുന്നു.സിറാനി തന്റെ ചിത്രങ്ങളുടെ സൂക്ഷ്മമായ പട്ടികയും രേഖകളും സൂക്ഷിക്കുകയും 1655 മുതൽ ആരാണ് അവ നിയോഗിക്കുകയും ചെയ്തത് എന്ന് മാൽവാസിയയുടെ ജീവചരിത്രത്തിൽ രേഖപ്പെടുത്തിയിട്ടുണ്ട്. അവരുടെ പല ചിത്രങ്ങളും ഒപ്പിട്ടിട്ടുണ്ട്.തന്റെ ചിത്രങ്ങൾ പിതാവുമായി ആശയക്കുഴപ്പത്തിലാകാൻ ആഗ്രഹിക്കാത്തതുകൊണ്ട് സിറാനി തന്റെ പെയിന്റിംഗുകളിൽ ഒപ്പിട്ടതിലൂടെ, അവരുടെ ഒപ്പ് അവരുടെ ചിത്രങ്ങളെ കൂടുതൽ തെളിയിക്കാനുള്ള ഒരു മാർഗ്ഗവും വാഗ്ദാനം ചെയ്തു. വാസരി പറയുന്നതനുസരിച്ച്, മറ്റ് ഇറ്റാലിയൻ വനിതാ കലാകാരന്മാരിൽ നിന്ന് ഇത് അവരെ വേർതിരിച്ചു.എത്ര വേഗത്തിൽ പെയിന്റ് ചെയ്തു എന്നതിന്റെ ഫലമാണ് സിറാനിയുടെ അസാധാരണമായ ചിത്രങ്ങൾ അതിശയകരമായത്. അവർ വളരെയധികം ചിത്രങ്ങൾ വരച്ചു. അവയെല്ലാം സ്വയം വരച്ചതായി പലരും സംശയിച്ചു. അത്തരം ആരോപണങ്ങൾ നിരസിക്കാൻ 1664 മെയ് 13 ന് ഒറ്റ സിറ്റിങ്ങിൽ ഒരു ചിത്രം വരയ്ക്കാൻ അവർ കുറ്റാരോപിതരെ ക്ഷണിച്ചു.

## കുറിപ്പുകൾ

## അവലംബം
* 

## പുറത്തേക്കുള്ള കണ്ണികൾ
* 

വർഗ്ഗം:മഡോണയുടെയും കുട്ടിയുടെയും ചിത്രങ്ങൾ